
CAPITOL I
MODALITĂŢI DE INTRARE ŞI ŞEDERE ÎN SCOP DE MUNCĂ ÎN

R.F. GERMANIA

Circulaţia forţei de muncă din România înspre R.F. Germania se realizează in baza convenţiilor bilaterale care reglementează accesul lucrătorilor români pe piaţa forţei de muncă din R.F. Germania.

      Cadrul juridic bilateral şi tipuri de lucrători

Convenţia privind trimiterea de lucrătorilor din întreprinderi cu sediul în România pentru a activa pe bază de contracte de lucrări din 1990 (aprobată prin HG 167/1991):

· stabileşte cadrul pentru trimiterea lucrătorilor din întreprinderi cu sediul în România în R.F.G., pe bază de contracte de lucrări încheiate între firmele româneşti şi cele germane, la iniţiativa ambelor părţi.

· trimiterea se realizează în cadrul unui contingent anual maxim stabilit de partea germană;
· lucrătorii pot fi detaşaţi în toate domeniile de activitate;
· până în prezent, lucrătorii au fost trimişi în principal în domeniile de construcţii şi izolaţii.
Convenţia privind personalul muncitor oaspete din 1992:

· stabileşte cadrul pentru angajarea lucrătorilor oaspeţi.

· angajarea lucrătorilor oaspeţi se realizează în cadrul unui număr maxim de 500 de lucrători oaspeţi pe an;

· obiectivul îl reprezintă creşterea cunoştinţelor profesionale şi de limbă a lucrătorilor oaspeţi;

· perioada de angajare în calitate de lucrător oaspete este de 12 luni cu posibilitatea prelungirii cu cel mult 6 luni;

· procedura se aplică o singură dată pentru fiecare lucrător oaspete;

· domeniile principale de activitate sunt: asistenţa medicală, domeniul gastronomic şi hotelier şi agricultura.

Înţelegerea privind medierea lucrătorilor români pentru prestarea unei activităţi cu durată determinată în R.F. Germania din 1999, completată în 2005

· stabileşte cadrul pentru medierea lucrătorilor români pentru prestarea unei activităţi cu durată determinată în R.F. Germania (sezonieri, lucrători în parcurile de distracţie, ajutor în gospodărie) în R.F. Germania.

· perioada de angajare în R.F. Germania este de:

a) până la 4 luni pe an calendaristic pentru lucrători sezonieri

b) până la 9 luni pe an calendaristic pentru lucrători în parcurile de distracţii

c) până la 3 ani pentru ajutor în gospodărie

· înţelegerea iniţială a fost completată în anul 2005, prin noua înţelegere extinzându-se perioada de angajare de la 3 la 4 luni şi introducându-se categoria ajutorului în gospodăriile unde există necesitatea de îngrijire.

· domeniile de angajare a lucrătorilor sezonieri sunt: agricultură, forestier, legumicultură, pomicultură, viticol, gastronomie, hotelier
Situaţia după aderarea României la Uniunea Europeană ( U.E.)

Perioada de tranziţie la angajarea în muncă impusă României prin  Tratatul de aderare la Uniunea Europeană este de 2 până la 7 ani (Tratatul de aderare a României la Uniunea Europeană). Astfel, există posibilitatea ca Germania (având în vedere situaţia pieţei germane a forţei de muncă) să impună României perioada maximă de 7 ani în care lucrătorii români vor avea în continuare nevoie de permis de muncă pentru angajare. Lucrătorii oaspeţi, care au desfăşurat activitatea de cel puţin un an în R.F. Germania, pot primi permisul de muncă din partea R.F. Germania.

Libera circulaţie a serviciilor în U.E. permite ca firme cu sediul în U.E. să îşi ofere serviciile pe bază de contracte de prestări servicii în oricare alt stat membru şi astfel îşi pot trimite proprii lucrători să ducă la îndeplinire respectivele contracte. Firmele româneşti vor putea presta servicii în toate ramurile de activitate din Germania, mai puţin cele protejate de Germania prin Tratatul de aderare a României la U.E., respectiv: construcţii, curăţarea clădirilor, decoraţiuni interioare. În aceste ramuri de activitate se va aplica în continuare Convenţia privind trimiterea de lucrători din întreprinderi cu sediul în România, iar contigentul alocat se va utiliza pentru aceste ramuri de activitate.
  Permisul de muncă.
La 1 ianuarie 2005 a intrat în vigoare Legea privind migraţia forţei de muncă al cărui element central este aşa numita procedură „one – stop – government” (administraţia cu o singură oprire) pentru cetăţenii din afara UE. Primul punct de contact al cetăţeanului străin este Autoritatea pentru străini, respectiv reprezentanţa R.F. Germania în străinătate.

Printr-o procedură internă, Agenţia Federală a Muncii comunică Autorităţii pentru străini aprobarea pentru angajarea în muncă. Elemente speciale se aplică în cazul cetăţeanului din noile state membre ale UE.

Prevederi ale Legii privind şederea străinilor în scopul desfăşurării unei activităţi lucrative în Germania:

· acordarea aprobării pentru angajarea în muncă se realizează în funcţie de cerinţele economice ale Germaniei şi necesitatea de a combate şomajul;

· limitările se trec în titlul de şedere;

· permisul de şedere în scop de muncă se acordă dacă acest lucru este reglementat printr-o înţelegere prealabilă sau printr-o ordonanţă;

· stabileşte cadrul pentru acordarea dreptului de rezidenţă nelimitat pentru personal înalt calificat.

Titlul de şedere în scop de muncă este emis cu aprobarea Agenţiei Federale a Muncii în următoarele condiţii:

· nu apar efecte negative pe piaţa forţei de muncă

· străinul nu este angajat în condiţii mai dezavantajoase în raport cu lucrătorul german similar

Aprobarea Agenţiei Federale a Muncii poate stabili durata şi activitatea profesională cât şi limitarea acesteia la anumite întreprinderi sau secţii.

În acordarea titlului de şedere în scop de muncă au competenţe reprezentanţele R.F. Germania în străinătate, Autoritatea pentru străini şi Agenţia Federală a Muncii.

Ocupaţii pentru care nu este necesară aprobarea Agenţiei Federale a  Muncii:

Conform  Legii privind şederea  şi a Ordonanţei privind ocuparea străinilor, aprobarea Agenţiei Federale a  Muncii nu este necesară:

în cazul unei practici efectuate

· pe perioada şederii în scop de educaţie şcolară sau universitară 
· în cadrul unui program finanţat de Comunitatea Europeană

· pe o perioadă de până la un an în cadrul unui program de schimb internaţional al asociaţiilor şi instituţiilor de drept public sau organizaţiilor studenţeşti

· de personalul de specialitate sau de conducere care primeşte o bursă din mijloace publice germane sau ale Comunităţii Europene (practicanţi guvernamentali)

în cazul personalului înalt calificat

în cazul personalului de conducere

· angajaţi în funcţii de conducere

· membrii de conducere ai unei persoane juridice

· acţionar al unei societăţi publice sau membru al unei asociaţii

· angajaţii în funcţii de conducere inclusiv ai unei companii care acţionează în afara Germaniei

în cazul personalului ştiinţific

· personalul ştiinţific din facultăţi şi instituţii de cercetare în domeniul cercetării şi predării şi personalul didactic pentru transmiterea cunoştinţelor de limbă din facultăţi

· personalul ştiinţific oaspete în cadrul unei facultăţi sau în cadrul unei companii publicitare finanţate din mijloace publice şi private

· personal didactic din şcoli acreditate – ingineri şi tehnicieni în calitate de colaboratori tehnici

în cazul persoanelor care sunt angajate de un angajator cu sediul în Germania şi trimise în străinătate

· persoanele care conduc negocierile în Germania pentru un angajator cu sediul în străinătate, încheie contracte şi nu rămân în Germania mai mult de 3 luni într-un interval de 12 luni.

în cazul persoanelor din categorii profesionale speciale

· persoane care activează în cadrul unor prezentări sau expoziţii de o valoare ştiinţifică sau artistică sau manifestări cu caracter sportiv în Germania păstrându-şi domiciliul obişnuit în străinătate, iar durata activităţii nu depăşeşte 3 luni într-un interval de 12 luni.

· persoanele care sunt detaşate în cadrul facultăţilor sau şcoli muzicale şi culturale, a producţiilor de film şi televiziune iar 3 luni într-un interval de 12 luni.

· persoanele care apar în show-uri până la 15 zile pe an.

· sportivi de performanţă, amatori sau profesionişti.

· fotomodele, modele publicitare, manechine sau stilişti.

în cazul ziariştilor

în cazul ocupaţiilor care nu servesc în principal achiziţiilor

· angajate în cadrul unui serviciu de voluntariat reglementat juridic.

· angajaţi în principal din motive caritabile sau religioase.

în cazul ocupaţiilor pe perioada vacanţei

· pentru elevi sau studenţi în străinătate mediaţi de că către Agenţia Federală a Muncii în vederea exercitării unei ocupaţii de vacanţă pe o perioadă de până la 3 luni într-un interval de 12 luni.

în cazul lucrătorilor detaşaţi pe termen scurt – detaşaţi în Germania pe o perioadă de până la 3 luni într-un interval de 12 luni în vederea:

· instalării şi montării de maşini / motoare, iniţierii şi instruirii service-ului sau reparării acestora.

· demontării maşinilor, anexelor inclusiv oferirii de consultanţă standurilor firmei proprii.

· absolvirii unui curs de afaceri.

în cazul evenimentelor sportive internaţionale

· reprezentanţii, colaboratorii şi responsabilii asociaţiilor şi organizaţiilor.

· jucătorii şi personalul salariat.

· reprezentanţii partenerilor oficiali.

· reprezentanţi mass-media.

în cazul transportului internaţional rutier şi feroviar

· firma îşi are sediul pe teritoriul unui stat membru al Uniunii Europene sau al altui stat membru al Acordului privind Spaţiul Economic European şi autovehiculul este înmatriculat în statul unde îşi are sediul angajatorul, pe o perioadă de până la 3 luni într-un interval de 12 luni.

în cazul transportatorului naval şi aerian

· membrii echipajelor navelor.

· persoanelor înregistrate ca piloţi de navă.

· personalului tehnic al navelor din transportul intern şi transfrontalier.

· echipajelor aeronavelor cu excepţia pilotului, inginerilor de zbor şi personalului navigant

în cazul furnizorilor de servicii

· dacă persoanele au lucrat la angajator, în statul unde acesta îşi are sediul, în mod regulat, efectiv, cel puţin 6 luni înainte de detaşare, permisul de şedere se acordă pe o perioadă maximă de 6 luni.

· dacă persoanele au lucrat la angajator, în statul unde îşi are sediul, în mod regulat, efectiv, cel puţin 12 luni înainte de detaşare, permisul de şedere se acordă pe o perioadă maximă de 12 luni.

Ocupaţii pentru care este necesară aprobarea Agenţiei Federale a  Muncii:
   Aprobări pentru angajări care nu presupun calificare
Agenţia Federală a Muncii poate aproba acordarea permisului de şedere în scop de angajare:

în cazul ocupaţiilor sezoniere

· se acordă pentru ocupaţii în domeniul agriculturii, forestier, hotelier, al restaurantelor, prelucrării fructelor şi legumelor şi al prelucrării cherestelei, de cel puţin 30 de ore săptămânal cu o medie de cel puţin 6 ore pe zi pe o perioadă de maxim 4 luni într-un an calendaristic

în cazul ajutorilor de lucrători în parcurile de distracţie

· se acordă pentru obţinerea unui permis de şedere în vederea exercitării unei ocupaţii în parcurile de distracţii pentru o perioadă de până la 9 luni pe an calendaristic

în cazul ocupaţiilor în calitate de Au – pair

· se acordă pentru obţinerea unui permis de şedere pentru persoanele cu cunoştinţe de bază de limbă germană, cu vârste de până la 25 de ani pe perioadă de un an ca Au – pair.

în cazul ajutorului casnic

· se acordă permis de şedere pentru o perioadă de până la 3 ani pentru activităţi casnice în gospodării cu persoane care necesită îngrijire în sensul Codului Social  . În acest interval de trei ani se poate schimba angajatorul.

în cazul angajaţilor casnici ai persoanelor detaşate

· se acordă aprobarea pentru o perioadă de până la 2 ani de către angajatorul lor sau de către o companie cu sediul în străinătate pe perioada respectivă,  dacă detaşaţii aveau angajată persoana respectivă de  cel puţin 1 an pentru îngrijirea unui copil de până la 16 ani. Aprobarea se prelungeşte cu cel mult 3 ani.

în cazul ocupaţiilor legate de cultură şi divertisment

· se acordă persoanelor care exercită o profesie artistică, au o ocupaţie ca personal auxiliar necesar reprezentaţiei sau sunt detaşaţi pe o perioadă mai mare de 3 luni în cazul reprezentaţiilor sau a producţiilor de film şi televiziune străine.

în cazul activităţilor practice necesare pentru recunoaşterea diplomelor străine

· se acordă dacă recunoaşterea unei diplome obţinute în străinătate este necesară pentru exercitarea unei ocupaţii calificate pentru care este necesară aprobarea şi dacă recunoaşterea presupune efectuarea unei activităţi practice pe o perioadă determinată în Germania.
Aprobări pentru ocupaţii care presupun calificare

Agenţia Federală a Muncii poate aproba în conformitate cu Legea privind permisul de şedere, acordarea permisului de şedere pentru exercitarea unei ocupaţii care presupune o pregătire de cel puţin 3 ani.

în cazul profesorilor de limbă şi specialiştilor bucătari

· se acordă în vederea exercitării unei ocupaţii  pentru cadre didactice în vederea predării cunoştinţelor de limbă maternă în şcoli (maxim 5 ani).

· se acordă în vederea exercitării unei ocupaţii în restaurante cu specific pentru specialiştii bucătari (maxim 4 ani).

în cazul personalului IT de specialitate şi a profesiilor academice

· se acordă personalului de specialitate în domeniul tehnologiei informaţiei şi comunicării.

· se acordă personalului de specialitate pentru care datorită cunoştinţelor pe care le posedă există un interes public.

· FACULTATIV se poate acorda şi absolvenţilor de facultăţi în conformitate cu  Legea privind şederea.

în cazul angajaţilor în funcţii de conducere şi specialişti

· se acordă angajaţilor în funcţii de conducere şi altor specialişti care dispun de cunoştinţe de speciale pentru a exercita a activitate calificată

· se acordă angajaţilor în funcţii de conducere pentru o ocupare în cadrul unei întreprinderi mixte germano - străine

în cazul asistenţilor sociali

· se acordă în vederea exercitării unei ocupaţii pentru personal de specialitate calificat în asistenţă socială şi care dispune de cunoştinţe bune de limba germană.

în cazul personalului de îngrijire

· se acordă în vederea exercitării unei ocupaţii pentru asistenţi medicali, (personal de îngrijire în domeniul medical) cu un nivel de pregătire corespunzător cerinţelor germane şi cu un nivel de limbă suficient.

în cazul schimbului internaţional de personal şi a proiectelor în străinătate

· se acordă personalului de specialitate calificat în vederea exercitării unei ocupaţii pe o perioadă de până la 3 ani, fără verificarea priorităţii la angajare a cetăţenilor autohtoni;  
· personal de specialitate calificat din cadrul schimbului de personal.

· personal de specialitate angajat în străinătate al unei companii sau concern internaţional pentru angajarea într-o secţie a companiei / concernului din Germania, dacă activitatea este absolut necesară pentru pregătirea proiectelor externe.
Aprobări pentru alte ocupaţii
Agenţia Federală a Muncii poate da aprobări pentru eliberarea unui  permis de şedere pentru exercitarea unei ocupaţii care nu presupune sau presupune cel puţin o pregătire profesională de 3 ani (Legea privind permisul de şedere).

în cazul apartenenţilor poporului german

· se acordă pentru apartenenţii poporului german care posedă o dovadă conform Legii federale privind persoanele strămutate.

în cazul ocupaţiilor pentru cetăţenii  anumitor state

· se acordă cetăţenilor următoarelor state:  Andora, Israel, Australia, Japonia, Canada, Monaco, Noua Zeelandă, San Marino şi  SUA aprobare pentru obţinerea unui permis de şedere în vederea exercitării unei ocupaţii.

în cazul montării caselor prefabricate

· se acordă aprobare pentru obţinerea unui permis de şedere în vederea exercitării unei ocupaţii, fără verificarea dreptului de preemţiune pentru o perioadă de până la trei luni într-un an calendaristic.

în cazul detaşaţilor pe termen lung

· se acordă în vederea exercitării unei ocupaţii, fără verificarea dreptului de preemţiune  persoanelor care sunt detaşate în Germania de angajatorii lor cu sediul în străinătate pe o perioadă mai mare de 3 luni în scopul instalării şi montării de motoare / maşini în scopuri industriale, anexe şi programe ale prelucrării electronice a datelor precum şi demontării anexelor achiziţionate şi utilizate în vederea reasamblării lor (aprobarea nu va depăşi 3 ani).

în cazul lucrătorilor transfrontalieri

· se acordă aprobarea conform Legii privind permisul de şedere.
Aprobări pentru ocupaţii pe baza convenţiilor bilaterale

Acordarea aprobării se stabileşte conform Legii privind şederea şi conform convenţiilor bilaterale.

în cazul contractelor de muncă

· se acordă pe o perioadă de maxim 2 ani pentru exercitarea unei ocupaţii în baza unei convenţii bilaterale, iar dacă de la început se stabileşte că îndeplinirea contractului durează mai mult de doi ani se poate acorda aprobarea pe o durată maximă de 3 ani.

· se acordă străinilor care sunt detaşaţi temporar în Germania de către o firmă cu sediul în străinătate care activează pe baza unei convenţii bilaterale privind contractele de lucrări în calitate de personal de conducere sau de administrare pe o perioadă de până la 4 ani.

în cazul lucrătorilor oaspeţi

· se acordă în vederea exercitării unei ocupaţii de până la 18 luni dacă persoanele  respective sunt angajate pe baza unei convenţii bilaterale cu privire la ocuparea lucrătorilor în scopul perfecţionării cunoştinţelor profesionale şi de limbă.

în cazul altor convenţii bilaterale

· nu este necesară aprobarea pentru obţinerea unui permis de şedere în vederea exercitării unei ocupaţii în măsura  în care aceasta este prevăzută în convenţia bilaterală

· este necesară aprobarea doar dacă în convenţia bilaterală este prevăzut acest lucru.

Pentru expoziţiile de specialitate sau internaţionale se pot acorda aprobări în scopul obţinerii unui permis de şedere în vederea exercitării unei ocupaţii doar pentru persoanele aparţinând statelor expozante.

Medierea muncii şi recrutarea din străinătate

În Germania, medierea străinilor din afara Comunităţii Europene sau a altui stat din Spaţiul Economic European poate fi realizată doar de către Agenţia Federală a Muncii pentru ocupaţii precum cele ale studenţilor pe timpul vacanţei, ocupaţii sezoniere, lucrători în parcurile de distracţie, ajutoare în gospodăriile unde există necesitatea de îngrijire, personal de îngrijire, lucrători oaspeţi.

Limitări
Aprobarea se poate acorda numai pe perioada prevăzută pentru acea ocupaţie prin ordonanţă sau prin convenţiile bilaterale.

În cazul ocupaţiilor pentru formare profesională sau perfecţionare conform Legii privind şederea, aprobarea pentru muncă se acordă pe perioada legal stabilită şi necesar dovedită de planul de perfecţionare a Agenţiei Federale a Muncii.

Permisul de muncă acordat personalului IT de specialitate conform Ordonanţei privind permisul de muncă, reprezintă o aprobare pe perioadă nedeterminată pentru un permis de şedere în vederea exercitării unei ocupaţii.

Permisul / dreptul de rezidenţă este un titlu de şedere pe termen nedeterminat care dă dreptul la exercitarea unei ocupaţii. Unui străin i se acordă dreptul de rezidenţă  dacă posedă permis de şedere de 5 ani, dacă îi este asigurat traiul,dacă a cotizat în sistemul de asigurări sociale de pensie cel puţin 60 de luni şi dacă nu a fost condamnat în ultimii 3 ani.

  Exercitarea unei activităţi în Germania

Exercitarea unei activităţi pe teritoriul german se poate face în calitate de:

· muncitor oaspete (“Gastarbeitnehmer”-persoane sub 40 ani, având cunoştinţe foarte bune de limbă germană)

· muncitor sezonier
· muncitor pe contract de lucrări (contingent)
Intermedierea se face pentru partea română exclusiv prin

Agenţia Naţională pentru Ocuparea Forţei de Muncă

Str. Avalanşei nr. 20 – 22

Sector 4
Bucuresti
Persoanele interesate sunt rugate să urmărească anunţurile publicate în ziarele româneşti cotidiene.

Reprezentanţele române si germane în străinătate, sau alte agenţii private nu sunt autorizate să efectueze intermedieri.

Accesul lucrătorilor străini din domeniul IT pe piaţa forţei de muncă din Germania
       Accesul pe piaţa forţei de muncă pentru personalul străin din domeniul IT , denumit personal IT calificat, se realizează în conformitate cu prevederile    Legii privind şederea sau cu prevederile Ordonanţei privind ocuparea străinilor.
Prevederi legale în cazul detaşării lucrătorilor. Cadrul de aplicare a regulilor care stabilesc dreptul şi obligaţia de asigurare inclusiv pentru detaşaţii conform codului social .

Prevederile legale referitoare la obligaţia asigurării în sistemul asigurărilor sociale şi de şomaj sunt valabile, în principiu, doar pentru persoanele, care sunt ocupate în cadrul domeniului de valabilitate al Codului Social. Acestea sunt valabile în mod unitar în cazul asigurării de sănătate, îngrijire, pensie, accident şi şomaj.

Asigurarea socială de îngrijire se include în domeniul material de aplicare a Regulamentului CEE nr. 1408/71. Ea nu este însă inclusă în domeniul material de aplicare al nici unui acord de securitate socială.

Regulile de competenţă ale regulamentului CEE nr. 1408/71 sunt valabile pentru toţi cetăţenii statelor CEE. În plus ele sunt valabile pentru apatrizi; în sensul acordului cu privire la statutul legal al apatrizilor, cât şi pentru refugiaţi în sensul Convenţiei cu privire la refugiaţi de la Geneva, dacă aceştia locuiesc într-unul din statele CEE.

Regulile de competenţă ale celor mai multe dintre acordurile de securitate socială sunt valabile fără a lua în considerare cetăţenia lucrătorilor.

Regulamentului CEE nr. 1408/71 este valabil, în cazul detaşării dintr-un stat membru CEE în alt stat membru CEE, doar dacă regulamentul este valabil pentru fiecare regiune în care se exercită detaşarea.
Reprezintă „detaşare” activitatea unui angajat care    la solicitarea angajatorului, se deplasează din R.F. Germania în străinătate, pentru a exercita o activitate pentru acest angajator sau a fost angajat special pentru o activitate în străinătate. O caracteristică a detaşării este menţinerea continuă a raporturilor de muncă în ţară, în cazul unei detaşări temporare în străinătate.

Lucrătorul trebuie detaşat în cadrul unei relaţii de muncă în R.F. Germania. Detaşarea la un angajator din interiorul ţării trebuie să respecte prevederile legale privind asigurările sociale. Aceasta înseamnă că persoana ocupată în străinătate trebuie să rămână sau să fie, din punct de vedere organizatoric, integrată în societatea germană.
Limitarea temporală a detaşării în sensul extinderii se va aproba doar atunci când limitarea se va realiza anticipat. Limitarea anticipativă poate rezulta din tipul angajării sau dintr-un contract. O detaşare este limitată anticipat prin contract, dacă din contract rezultă acest lucru prin includerea unei date la care se încheie detaşarea.

Extinderea se încheie dacă:

· locul activităţilor din străinătate rămâne acelaşi, însă se modifică angajatorul din R.F. Germania.

· angajatorul rămâne acelaşi, însă locul activităţii se mută temporar din străinătate în R.F. Germania.

· detaşarea temporară se transformă într-o angajare.

Există şi detaşare în sensul „restrângerii” în cazul în care un lucrător, la solicitarea angajatorului său din străinătate, vine în R.F. Germania din străinătate pentru a exercita aici o activitate pentru acest angajator.

  Modalităţi concrete şi proceduri de obţinere a unui loc de muncă în baza acordurilor şi înţelegerilor bilaterale dintre România şi Germania.
Convenţia bilaterală româno-germană
R.F. Germania a încheiat cu 13 state din centrul şi estul Europei convenţii bilaterale privind trimiterea de personal din întreprinderi cu sediul în statele respective pentru a activa pe bază de contracte de lucrări în R.F. Germania. Prevederile convenţiilor bilaterale respective sunt similare.

Începând din anul 1990, Convenţia bilaterală româno-germană acordă firmelor din România posibilitatea să detaşeze lucrători în R.F. Germania în vederea executării contractelor de lucrări.  
Drepturi salariale / concediu plătit
Conform convenţiei bilaterale, drepturile salariale ale lucrătorilor români trebuie să corespundă nivelului stabilit de legislaţia germană sau de contractele colective de muncă din R.F. Germania. De asemenea, lucrătorilor români li se aplică şi legea germană privind detaşarea lucrătorilor.       Astfel, în domeniul construcţiilor sunt valabile salarii minime care trebuie acordate lucrătorilor. Protecţia drepturilor de concediu se realizează prin contribuţia angajatorului la Casa concediilor din domeniul construcţiilor din R.F. Germania (SOKA BAU).    

 În cazul în care angajatorul a acordat deja lucrătorului concediu plătit, acestuia i se restituie contribuţia de la Casa concediilor.

Aspecte financiare – impozit / restituire impozit
Salariile lucrătorilor români sunt impozabile în R.F. Germania. In acest sens se aplică Legea germană privind impozitul pe venit. Legea respectivă conţine prevederi referitoare la modul de restituire a impozitului plătit,  documentele necesare precum şi perioada în care se poate solicita restituirea. Conform legii, restituirea impozitului plătit se poate solicita după o perioadă de doi ani care urmează anului în care s-a plătit impozitul. Administraţiile financiare germane aplică legea germană privind impozitul pe venit în ceea ce priveşte restituirea acestuia. 
Procedură pentru societăţile comerciale care au încheiate contracte de antrepriză cu societăţi germane pentru a primii aprobarea de contingent

Cadru legal - HG 167/1991 pentru aprobarea Convenţiei privind trimiterea de lucrători din întreprinderi cu sediul în România pentru a activa pe bază de contracte de lucrări în R.F. Germania.

  CRITERII DE SELECTIE pe care trebuie să le îndeplinească societăţile comerciale în vederea obţinerii de contingent (Anexa 1 la Ordinul nr. 133/2005)

1. Societatea comercială trebuie să depună documentaţia completă conform anexei nr. 3a)/3b).

2. Societatea comercială trebuie să aibă înscris în certificatul de înregistrare la registrul comerţului, ca obiect principal de activitate, aceeaşi activitate pe care urmează să o desfăşoare în Republica Federală Germania.

3. Societatea comercială trebuie să desfăşoare activitate în ţară, în domeniul pentru care solicită aprobare de contingent, cel puţin 6 luni înainte de depunerea cererii.

4. Societatea comercială trebuie să aibă personal încadrat cu contract de muncă în România, cu calificare profesională în domeniul în care vrea să desfăşoare activitate în Republica Federală Germania.
5. Societatea comercială trebuie să aibă obligaţiile bugetare achitate la zi, conform legislaţiei în vigoare, către bugetul de stat, bugetul asigurărilor sociale de stat, inclusiv contribuţia la sistemul de asigurare pentru accidente de muncă şi boli profesionale, bugetul asigurărilor pentru şomaj şi bugetul asigurărilor sociale de sănătate.

6. Societatea comercială trebuie să respecte înlesnirile la plată (eşalonare, amânare), conform legislaţiei în vigoare, către bugetul de stat, bugetul asigurărilor sociale de stat, inclusiv contribuţia la sistemul de asigurare pentru accidente de muncă şi boli profesionale, bugetul asigurărilor pentru şomaj şi bugetul asigurărilor sociale de sănătate.

7. Nu trebuie să fie înscrise în registrul comerţului menţiuni, conform art. 21 din Legea nr. 26/1990 privind registrul comerţului, republicată, cu modificările şi completările ulterioare, referitoare la hotărârea de condamnare a comerciantului pentru fapte penale, punerea sub stare de interdicţie, instituirea curatelei, declararea stării de faliment şi nu trebuie să existe comunicări ale organelor de drept referitoare la amenzi, abuz de încredere, fals, concurenţă neloială, alte abateri.

8. Societatea comercială nu trebuie să fie sancţionată de autorităţile germane pentru încălcarea legislaţiei germane privind evaziunea fiscală, neplata salariilor cuvenite, neplata concediului de odihnă etc. şi trebuie să cunoască şi să respecte regimul privind dreptul la şedere şi muncă.

NOTĂ:

Criteriile de selecţie sunt cumulative, iar nerespectarea acestora duce la respingerea dosarului depus.

· Societăţiile comerciale care doresc să obţină aprobarea contingentului trebuie să depună un dosar la Registratura Ministerului Muncii, Familiei si Egalitatii de Sanse cu sediul în Bucureşti, str.Dem I. Dobrescu, nr.2, sector 1, dosarul care trebuie să conţină cererea şi documentaţia completă;

· Dosarul este transmis ulterior Agentiei Nationale pentru Ocuparea Forţei de Munca care analizează cererea şi documentaţia aferentă;

· se întocmeşte referatul pentru aprobare;

· se întocmeşte adresa de răspuns;

· se solicită de la Inspecţia Teritorială a Muncii verificări suplimentare.

Societăţile comerciale care au încheiate contracte de antrepriză cu societăţi germane pot activa în toate domeniile de activitate excepţie făcând domeniului construcţiilor cu materiale refractare şi construcţiilor coşurilor de fum şi domeniului prelucrării şi industriei cărnii;

Termenul de soluţionare a cererii de contingent este de 30 de zile de la data depunerii documentaţiei complete;
      Nu se plătesc taxe sau comisioane pentru prelucrarea dosarului. 
Procedura de obţinere a contractelor de muncă în R.F. Germania pe baza Convenţiei pentru lucrători oaspeţi poate fi  anonimă sau nominală.

Cadrul legal - H.G.R. 402/1992 privind aprobarea Convenţiei dintre Guvernul României şi Guvernul Republicii Federale Germania în legătură cu ocuparea forţei de muncă pentru ridicarea cunoştinţelor profesionale şi de limbă (Convenţie privind personalul muncitor oaspete).
Procedura anonimă:

· Centrala de Mediere a Forţei de Muncă de la Bonn ( ZAV) transmite oferta Agenţiei Naţionale pentru Ocuparea Forţei de Muncă (ANOFM), prin care solicita preselectarea de către ANOFM a unui anumit număr de persoane care doresc să exercite o profesie pe teritoriul Germaniei. ANOFM urmează să ia toate măsurile care se impun prin intermediul AMOFM şi AJOFM pentru a realiza preselecţia, prin folosirea bazei sale de date precum şi prin publicitate;

· Preselecţia organizată la ANOFM, AMOFM şi AJOFM presupune verificarea îndeplinirii de către solicitanţi a condiţiilor prevăzute în Convenţia dintre cele doua state, precum şi a cerinţelor impuse de reprezentanţii ZAV. Condiţiile de participare sunt aduse la cunoştinţa solicitanţilor prin mijloacele mass-media, prin relaţii directe la sediul Agenţiei sau  prin pagina de web a acesteia.
· Pentru a participa la preselecţiile organizate de ANOFM, solicitanţii trebuie să îndeplinească următoarele condiţii:
· vârsta - participaţii trebuie să aibă vârsta între 18 şi 40 de ani.  
· experienţa - candidaţii pot prezenta FIE certificatul de absolvire şi/sau calificare pentru meseria solicitată, FIE o adeverinţă de la locul de muncă din care să rezulte o experienţă de minim trei ani în specializarea respectivă sau copie a cărţii de muncă. La preselecţie pot participa inclusiv persoane fizice care au dobândit experienţă în domeniul solicitat în urma activităţii desfăşurate ca persoană juridică – activitate privată. Aceştia îşi pot dovedi experienţa printr-o adeverinţă.

· cunoştinţe de limbă - participanţii trebuie să aibă cunoştinţe bune şi foarte bune de limbă germană. Cunoştinţele de limbă germană trebuie să permită realizarea unei conversaţii uzuale, discuţii referitoare la reglementarea timpului de lucru, instrucţiuni pentru cazare şi indicaţii simple privind activitatea de lucru. În cazul activităţilor comerciale şi a celor care prevăd contactul direct cu alte persoane, cunoştinţele de limbă germană trebuie să fie la un nivel mai ridicat .
· Documentele necesare prezentării  la preselecţie:

· copie a buletinului de identitate sau a cărţii de identitate (cu o valabilitate de minim un an);

· copie a paşaportului (cu o valabilitate de minim un an);

· copie legalizată a certificatului de absolvire şi/sau calificare pentru meseriile solicitate, precum şi traducerea acestora în limba germană efectuată de către un traducător autorizat;

· copie autentificată şi traducerea legalizată în limba germană a cărţii de muncă şi/sau adeverinţă de la locul de muncă din care să rezulte o experienţă de minim trei ani în specializarea respectivă;

· adeverinţă de la medicul de familie din care să rezulte că solicitantul este clinic sănătos;

· cazierul judiciar valabil – în original (acest document este valabil 6 luni);

· declaraţie pe proprie răspundere, legalizată notarial, din care să rezulte că solicitantul nu beneficiază de pensie de invaliditate;

· declaraţie pe propria răspundere, legalizată notarial, din care să rezulte numărul  de copii minori aflaţi  în  întreţinere;

· două poze tip paşaport;

· C.V. în limba germană;

· CV în limba română (pentru limba română există tipizat la ANOFM);

· fisa personala (tipizat ANOFM).
· După verificarea acestor acte, solicitanţii participă la un interviu cu reprezentanţi ai ANOFM, ocazie cu care aceştia sunt testaţi din punct de vedere al cunoaşterii limbii germane. Persoanele preselectate de reprezentanţii ANOFM urmează să completeze o fişă - chestionar. Listele cu persoanele preselectate care urmează să participe la interviul cu reprezentanţii Centralei de Mediere a Forţei de Muncă din Bonn sunt afişate la avizierul sediului ANOFM;

· Interviul persoanelor selectate de ANOFM cu reprezentanţii Centralei de Mediere a Forţei de Muncă de la Bonn (ZAV) care verifică cunoştinţele de limbă germană se face pe parcursul a mai multor zile.    
· Persoanele care trec de interviul cu reprezentanţii ZAV Bonn au şanse în procent de 80% să obţină un loc de muncă în Germania în baza unui contract pe o perioadă maximă de 18 luni. Dosarele acestora sunt trimise de ANOFM la Centrala de Mediere a Forţei de Muncă de la Bonn, care urmează să le prezinte angajatorilor germani .

·   După ce angajatorul german decide cu privire la încheierea contractului de muncă cu un lucrător român, urmează realizarea formalităţilor necesare pe teritoriul Germaniei, respectiv întocmirea contractului tip şi eliberarea permisului de muncă. Contractul de muncă constituie baza acordării permisului de lucru. Lucrătorul oaspete se încadrează ca personal specializat şi nu ca personal auxiliar. Durata activităţii va fi de minim 12 luni, cu posibilitate de prelungire pe o perioadă de încă 6 luni. Timpul de lucru săptămânal trebuie să corespundă numărului de ore raportat unei norme întregi obişnuite şi cu tariful aferent. Salariul urmează să fie indicat concret şi să corespundă condiţiilor tarifare conform legislaţiei germane privind personalul specializat în primul an de perfecţionare. Dacă sunt întrunite condiţiile solicitate de către angajatorul german şi de ZAV, aceasta din urmă va elibera pentru titularul de contract o adeverinţă de admitere/permisiune de lucru, care urmează să fie semnată şi stampilată de ANOFM;

· Titularii de contracte  de muncă şi  de permise  de muncă sunt înştiinţaţi să se prezinte pentru ridicarea acestora la sediului ANOFM, înştiinţarea cuprinde toate detaliile necesare în acest sens..
 ANOFM nu percepe taxe sau comisioane pentru aceste  servicii.
Procedura nominală:

· Angajatorii germani pot să contacteze nominal un solicitant român cunoscut. În acest caz, contractul nominal este trimis solicitantului din România iar acesta urmează să se prezinte la sediul ANOFM cu documentele necesare înscrierii în baza de date a Agentiei si anume:

· copie a buletinului de identitate sau a cărţii de identitate (cu o valabilitate de minim un an)

· copie a paşaportului (cu o valabilitate de minim un an);

· copie legalizată a certificatului de absolvire şi/sau calificare pentru meseriile solicitate, precum şi traducerea certificatului efectuată de către un traducător autorizat;

· copie autentificată şi traducerea legalizată în limba germană a cărţii de muncă şi/sau adeverinţei de la locul de muncă din care să rezulte o experienţă de minim trei ani în specializarea respectivă;

· traducerea în limba română a contractului nominal semnat cu angajatorul german ;

· adeverinţă de la medicul de familie din care să rezulte că solicitantul este clinic sănătos;

· cazierul judiciar valabil – în original (acest document este valabil 6 luni);

· declaraţie pe proprie răspundere, legalizată notarial, din care să rezulte că solicitantul nu beneficiază de pensie de invaliditate;

· declaraţie pe propria răspundere, legalizată notarial, din care să rezulte numărul de  copii minori aflaţi  în întreţinere;

· două poze tip paşaport;

· C.V. în limba germană;

· CV în limba română (pentru limba română există tipizat la ANOFM);

· fişa personala(tipizat ANOFM);
· După verificarea documentelor menţionate, solicitanţii , vor susţine un interviu în limba germană cu un reprezentant ANOFM, ocazie cu care sunt verificate cunoştiintele de limba germană şi dacă acestea corespund cerinţelor prevăzute în Convenţia pentru lucrători oaspeţi, respectiv bine şi foarte bine, dosarul titularului va fi înregistrat în baza de date a Agentiei şi trimis ulterior la Centrala de Mediere a Forţei de Muncă din Bonn pentru a se verifica posibilitatea eliberării unui permis de muncă.

· Solicitanţii care nu îndeplinesc aceste condiţii  nu au posibilitatea de a lucra în Germania în baza contractelor nominale.    

·   În cazul în care partea germană consideră că atât angajatorul german cât şi solicitantul din România îndeplinesc condiţiile pentru eliberarea unui permis de muncă, Centrala de Mediere a Forţei de Muncă de la Bonn va întocmi permisul şi îl va trimite pe cale oficiala la ANOFM.

· Titularii contractelor de muncă şi   a permiselor de muncă sunt înştiinţaţi să se prezinte pentru ridicarea acestora la sediul ANOFM, înştiinţarea cuprinde toate detaliile necesare în acest sens..
·  ANOFM nu percepe taxe sau comisioane pentru aceste  servicii.
Procedura pentru medierea lucrătorilor români care prestează activităţi cu durată determinată în R.F.   Germania (sezonieri, lucrători în parcuri de distracţii, ajutor în gospodărie) poate fi  nominală sau anonimă.


Cadrul legal – HGR 930/1999 pentru aprobarea Întelegerii dintre Ministerul Muncii si Protecţiei Sociale din România şi Oficiul Federal al Muncii din Republica Federala Germania privind angajarea de lucrători români pentru o activitate cu durată determinată în R.F.Germania,     semnată la Nurnberg la 3 februarie 2005 şi la Bucureşti la 11 februarie 2005.

Precizări privind perioada de „ocupare redusă”

Conform înţelegerii între MMSSF din România şi Agenţia Federală a Muncii din R.F. Germania aprobată prin HG 363/2005, lucrătorii români sezonieri au obligaţia de a se asigura în sistemul de asigurări sociale german (asigurări sociale de boală, îngrijire, pensie, accident şi şomaj).


Există şi excepţii de la această obigativitate pentru o perioadă de ocupare redusă. Pentru această perioadă legislaţia germană generală nu prevede asigurare, cu excepţia asigurării în caz de accident. 
Regula ocupării reduse pentru ocupaţii sezoniere se aplică dacă raporturile de muncă nu depăşesc două luni sau 50 zile lucrătoare pe parcursul unui an calendaristic.  

 În această situaţie nu se are în vedere nivelul venitului obţinut pe perioada ocupării reduse.


Pentru constatarea obligativităţii de asigurare/excepţie de la obligativitatea asigurării, lucrătorii români trebuie să completeze şi să prezinte angajatorului Chestionarul pentru constatarea obligativităţii de asigurare/excepţie de la obligativitatea asigurării.     

Pe baza acestui chestionar angajatorul utilizează regula ocupării reduse pentru lucrătorul român sezonier şi demonstrează, în cazul unui control, faptul că lucrătorul român sezonier poate fi încadrat în regula respectivă.      

În cazul angajării pe timp redus nu există obligaţia achitării contribuţiilor de asigurări sociale de sănătate ci doar asigurarea privată de sănătate încheiată de angajator.
Alte menţiuni:
· pentru ca în obţinerea dreptului de lucru să nu intervină probleme, nici în R.F. Germania şi nici în România, datele personale ale solicitantului de contract pe formularul tip „Acord Angajare / Contract de muncă” trebuie să fie completate în conformitate cu  actul de identitate al acestuia.  
· procedura durează în jur  de 4 – 6 săptămâni ;

· în cazul în care angajatorul are nevoie urgent de un solicitant român, există posibilitatea de mediere rapidă (prin fax) care durează maxim 1 săptămână.
Procedura de obţinere a contractelor de muncă în R.F Germania pe baza Inţelegerii pentru  studenţi

Cadru legal îl constituie Înţelegerea privind angajarea studenţilor români pe perioada vacanţei de vară, încheiată între Ministerul Muncii, Solidarităţii Sociale şi Familiei din Romania şi Agenţia Federala de Muncă din Germania.

Obţinerea unui loc de muncă conform acestui program pentru studenţi se realizează prin participarea la selecţia organizată de Agenţia Naţională pentru Ocuparea Forţei de Muncă din România.
 Procedura este următoarea :

· Condiţii de participare la selecţie:

· vârsta cuprinsă  intre 18 – 25 ani;
· studenţi înscrişi la o facultate de stat sau particulară, acreditată conform legii ; la curs de zi (să nu fie în primul sau ultimul an de facultate) ;

· cunoştinţe bune şi foarte bune de limbă germană.

· Verificarea documentelor necesare respectiv: 
· copie buletin sau carte de identitate (cu o valabilitate de min. 6 luni) ;

· copie paşaport (cu o valabilitate de min 6 luni) ;

· adeverinţă de la facultate, în care să se specifice în ce an şi ce tip de cursuri urmează ;

· dovada acreditării facultaţii în situaţia în care sunt înscrişi la o facultate particulară ;

· foaie matricolă ;

· recomandare de la unul din profesorii de cursuri ;

· 3 poze tip paşaport.

· Verificarea cunoştinţelor de limbă germană;
· Testarea candidaţilor – se va efectua în scris, în baza completării unui chestionar, prezentat în limba germană.

· Persoanele admise vor completa formularele tip transmise de Centrala pentru medierea forţei de muncă din Bonn (ZAV) şi vor aduce ulterior adeverinţe de la facultaţile la care sunt înscrişi completate în limba germană (tipizat transmis de Centrala pentru medierea forţei de muncă din Bonn (ZAV) ;
· Contractele vor fi trimise de Centrala pentru medierea forţei de muncă din Bonn (ZAV) la Agenţia Naţională pentru Ocuparea Forţei de Muncă iar titularii vor fi instiinţaţi pentru ridicarea contractului de muncă.
·  Înştiinţarea cuprinde toate detaliile necesare în acest sens. 
· Durata contractului este de maxim 3 luni pe perioada vacanţei de vară ;
· Durata procedurii de mediere este de aproximativ 2 – 3 luni de la transmiterea documentelor la Centrala de Mediere a Forţei de Muncă din Bonn (ZAV).
· Domeniile de activitate pentru studenţi pot fi urmatoarele : gastronomie, hotelier, agricultura, industrie, etc.
Scopul programului pentru studenţi:

· îmbunataţirea cunoştinţelor de limbă germană;

· dobândirea unor foloase patrimoniale pentru continuarea studiilor
CAPITOL II 
PROTECŢIA SOCIALĂ, SECURITATEA ŞI SĂNĂTATEA ÎN MUNCĂ

Asigurarea legală în caz de accident de muncă sau boală profesională (conform materialului informativ al Ministerului Federal al Sănătăţii şi Securităţii Sociale)

Asigurarea legală în caz de accident sau boală profesională este o asigurare obligatorie a angajatorului în favoarea angajatului său. Acordarea prestaţiilor este independentă de stabilirea vinovăţiei în cazul unei asigurări legale în caz de accident de muncă şi se aplică pentru toate categoriile de lucrători. Prin intermediul asigurării legale în caz de accident de muncă nu sunt asigurate pagubele materiale produse de către asiguraţi.

Instituţiile competente sunt structurate la nivel regional în funcţie de cooperaţiile profesionale organizate pe branşe de activitate: case de asigurare, case de asigurare la nivel de land, asociaţii de asigurare la nivel de comună şi cooperativele profesionale pentru agricultori.

Asigurarea trebuie să utilizeze toate mijloacele pentru:

· a preveni accidentele de muncă şi bolile profesionale precum şi pericolele la adresa sănătăţii;

· a recupera (în cazul producerii accidentelor de muncă) sănătatea şi capacitatea de muncă a asiguraţilor;

· a despăgubi asiguraţii (sau urmaşii acestora) prin prestaţii în bani.

În cazul producerii unui eveniment asigurat (accident de muncă , boală profesională), iar asiguratul nu îşi poate relua sau îşi reia doar parţial activitatea, prestaţiile se acordă pentru:

· menţinerea locului de muncă sau obţinerea unui alt loc de muncă;

· pregătirea profesională;

· adaptarea profesională, perfecţionare, formare, recalificare;

· ajutor pentru o formare profesională adecvată;

· angajator.

De asemenea, se acordă prestaţii pentru viaţa privată şi pentru participarea la viaţa comunităţii:

· ajutor pentru autovehicul;

· ajutor pentru locuinţă;

· consiliere şi sprijin social pedagogic şi psiho – social;

· ajutor în gospodărie;

· costuri de transport;

· educaţie fizică pentru reabilitare;

Proceduri. Instituţiile competente stabilesc tarife de periculozitate. Angajatorul este obligat să informeze instituţiile competente în decurs de trei zile de la producerea evenimentului. În cazul accidentelor mortale, a accidentelor în masă şi a accidentelor cu consecinţe grave pentru sănătate comunicarea este efectuată imediat către instituţiile de asigurare competente precum şi instituţiei landului care beneficiază de competenţă în protecţia muncii.

Deoarece muncitorul ilegal nu este asigurat, în cazul producerii unui accident de muncă acoperirea financiară se realizează de către angajator, suplimentar acesta fiind obligat să plătească 20.000 Euro amendă pentru încălcarea regulamentelor de prevenire a accidentelor. Angajatorul este responsabil de implementarea măsurilor pentru prevenirea accidentelor de muncă şi a bolilor profesionale, iar asiguraţii trebuie să sprijine implementarea măsurilor.
 Riscul muncii ilegale şi al lipsei asigurărilor sociale.

Angajarea lucrătorilor străini se supune unor numeroase reglementări juridice astfel încât cetăţenii străini care doresc să se angajeze în R.F.G. trebuie să respecte în principal următoarele prevederi legale:

· permis de şedere conform legii pentru străini (cu menţiunea referitoare la acordarea sau nu a permisului de exercitare  a unei activităţi – procedura ,,one-stop-government”).

· aprobarea pentru muncă este necesară şi pentru cetăţenii străini care rezidă în R.F.Germania înainte de începerea activităţii.

Reguli speciale cu privire la prevederile legale pentru aprobarea pentru muncă sunt pentru ocuparea lucrătorilor sezonieri, Au-pair, practicanţi, îngrijitori medicali, lucrători detaşaţi, lucrători oaspeţi, specialişti I.T.

· în cazul în care nu se eliberează aprobările necesare, iar activitatea se exercită totuşi, atunci aceasta reprezintă muncă ilegală a cetăţenilor străini.

Aceasta are consecinţe negative atât pentru angajatul străin, cât şi pentru angajator.

Angajat străin  - începerea activităţii fără aprobare de muncă se pedepseşte cu amendă de până la 5.000 Euro.  
Angajator  - angajarea lucrătorilor străini cărora nu li s-a  eliberat aprobare de muncă în condiţii de muncă inferioare celor ale cetăţenilor germani angajaţi pentru aceeaşi activitate se pedepseşte cu lipsirea de libertate de până la trei ani sau amendă, iar în cazuri grave se pedepseşte cu închisoare de la şase luni la cinci ani.  
Munca ilegală sau munca ilegală parţială conduce la lipsa plăţii asigurărilor sociale pentru lucrători şi astfel lucrătorul ilegal nu beneficiază de includerea în stagiul de cotizare la pensie a perioadei lucrate, de drepturi în caz de şomaj, de prestaţiile privind accidentul de muncă acordate de către instituţia competentă de asigurare.  

 Obţinerea pensiei de invaliditate din R.F. Germania.

Pentru obţinerea pensiei de invaliditate din R.F. Germania este necesară îndeplinirea  următoarelor condiţii:

· existenţa unei invalidităţi

· îndeplinirea unui stagiu de cotizare de cel puţin 3 ani în ultimii 5 ani dinaintea apariţiei invalidităţii în sistemul asigurărilor de pensie din R.F. Germania

· îndeplinirea stagiului minim de cotizare de cel puţin 5 ani înaintea apariţiei invalidităţii în sistemul asigurărilor de pensie din R.F. Germania.
 Contribuţii privind asigurarea pentru şomaj, asigurări sociale, asigurări sociale de sănătate, impozit în R.F. Germania.
Contribuţiile care se plătesc în conformitate cu legislaţia germană sunt următoarele:

Contribuţii sociale:

· Krankenversicherung (asigurarea de sănătate). Contribuţia variază în funcţie de Casa de asigurare aleasă, media fiind de aprox. 14,4% raportat la salariul brut,   
· Pflegeversicherung (asigurare de îngrijire) – Contribuţia este de 1,7 % raportat la salariul brut, respectiv 1,95 % pentru angajatul fără copii, în vârstă de cel puţin 24 de ani împliniţi, care nu prestează serviciul militar sau civil ,
· Arbeitslosenversicherung (asigurare pentru şomaj) - Contribuţia la asigurarea pentru şomaj este de 6,5% raportat la salariul brut

· Rentenversicherung (asigurarea pentru pensie) - Contribuţia la asigurarea pentru pensie este de 19,5% raportat la salariul brut.

Observaţii: Contribuţiile sociale se plătesc 1/2 de către angajat şi 1/2 de către angajator, cu excepţiile menţionate mai sus în cazul contribuţiilor suplimentare.  
Impozite (Lohnsteuer – impozit,  Solidaritätszuschlag – taxă de solidaritate)
Impozitul este progresiv în funcţie de nivelul salariului şi variabil în funcţie de clasa de impozitare în care este inclus angajatul.     
Taxa de solidaritate este de 5,5% şi se aplică de la un nivel al salariului brut de 17.900 Euro anual.
Condiţii pentru restituirea impozitului german pentru lucrătorii români care activează în R.F. Germania
Lucrătorii pot obţine restituirea impozitului pe salariul reţinut, în principiu, doar în cadrul evaluării anuale privind impozitul pe venit. O evaluare anuală privind impozitul se realizează doar la solicitarea lucrătorului, în măsura în care nu există obligaţia realizării evaluării. Solicitarea se depune până la expirarea celui de-al doilea an calendaristic care urmează perioadei supuse evaluării.

Dreptul de evaluare privind impozitul depinde de statutul lucrătorului. Astfel, toate persoanele care sunt supuse complet impozitării pe venit şi care nu sunt obligate în orice caz să realizeze declaraţia fiscală, sunt evaluate, la cerere, cu privire la impozitul pe venit.  
O condiţie suplimentară este ca nivelul veniturilor, care nu se supun impozitării pe venit în Germania, să fie confirmate printr-o adeverinţă din partea administraţiei financiare competente (din România).
Solicitarea cu privire la evaluarea asupra impozitării se adresează administraţiei financiare germane în a cărei rază de competenţă se află punctele de lucru ale angajatorilor sau în a cărei rază de competenţă îşi are domiciliul sau reşediinţa obişnuită contribuabilul.

Formularele necesare se pot obţine de pe pagina de Internet a Ministerului Federal al Finanţelor: www.bundesfinanzministerium.de .
  Asigurarea privată în caz de boală
Conform  Inţelegerii bilaterale, angajatorul are obligaţia să încheie  o asigurare privată de boală pentru angajat.
 În caz contrar, angajatorul este total răspunzător pentru riscul financiar în caz de boală a angajatului. Asigurarea de boală poate fi încheiată la orice organizaţie privată competentă cu asigurările de boală .        
  În cazul în care angajatorul nu încheie asigurarea privată de boală acesta trebuie să acopere riscul financiar în caz de boală a angajatului.

                


Regulamentul Consiliului (CEE) 1408/71 pentru aplicarea sistemelor de securitate socială angajaţilor, lucrătorilor independenţi şi membrilor lor de familie are ca scop principal evitarea pierderii drepturilor de securitate socială ale lucrătorilor  migranţi care se deplasează în interiorul Uniunii Europene
     Regulamentul 1408/71 se aplică tuturor legislaţiilor naţionale în ceea ce priveşte următoarele prestaţii sociale: boală şi maternitate, accidente de muncă, boli profesionale, prestaţii de invaliditate, pensii pentru limită de vârstă, pensii de urmaş, ajutoare de deces, prestaţii de şomaj, prestaţii familiale. 
Regulamentul 1408/71 nu se aplică: 
- asistenţei sociale şi medicale, acestea fiind de regulă acordate în funcţie de venituri şi nu sunt legate de categoriile de prestaţii menţionate anterior;
 - indemnizaţiilor acordate victimelor de război şi urmaşilor acestora.
Regulamentul conţine reguli detaliate de aplicare pentru fiecare prestaţie în parte şi fiecare situaţie în parte (reguli generale, reguli de prioritate, rezidenta intr-un stat membru altul decât cel al statului competent, lucrători frontalieri, membri de familie, şomeri, pensionari),  modul de calcul al prestaţiilor în bani, condiţiile de acordare a prestaţiilor substanţiale în natură, decontarea intre instituţii, rambursarea cheltuielilor.
Acordul între România şi R.F. Germania privind securitatea socială
La 27 aprilie 2006 s-a efectuat la Berlin schimbul instrumentelor de ratificare privind acordul între România şi R.F. Germania privind securitatea socială. Schimbul instrumentelor de ratificare a permis intrarea în vigoare, la 1 iunie 2006, a acordului româno-german privind securitatea socială.  
  Acordul privind securitatea socială permite, între altele, plata pensiilor în celălalt stat contractant (principiul exportului de prestaţii) şi îndeplinirea condiţiilor pentru dreptul la pensie prin totalizarea perioadelor de asigurare realizate în cele două state. De asemenea, în domeniul prestaţiilor în caz de accidente, acordul reprezintă baza pentru ca plăţile să poată fi acordate în cuantum întreg în fiecare stat contractant. Acordul stabileşte, de asemenea, evitarea dublei asigurări şi implicit a dublei contribuţii pentru lucrătorii, care activează temporar în celălalt stat.

  Informaţii cu privire la tematica respectivă sunt disponibile în pagina de Internet a Ministerului Federal al Muncii şi Afacerilor Sociale, www.bmas.bund.de, prin căutarea după termenul "Sozialversicherungsabkommen", pe site-ul Deutsche Rentenversicherung Unterfranken, http://www.deutsche-rentenversicherung-unterfranken.de/, precum şi la Casa Naţională de Pensii şi Alte Drepturi de Asigurări Sociale, Str. Latina nr. 8, Sector 2, Bucureşti, Telefon: 021.250.91.11, http://www.cnpas.org.

ACORDUL NU REGLEMENTEAZA ACORDAREA INGRIJIRILOR MEDICALE

În ceea ce priveşte asigurarea de sanatate, care nu face obiectul Acordului, va fi aplicată

legislatia statului in care lucratorul isi desfasoara activitatea sau unde persoana are domiciliul.

Domeniul personal de aplicare  :
Acordul se aplica următoarelor categorii de persoane care au fost sau sunt supuse legislaţiei unuia dintre cele doua state, refugiaţii, apatrizi, alte persoane, în măsura în care drepturile acestora decurg de la un cetăţean al unuia dintre

state, de la un refugiat sau de la un apatrid ;

APLICAREA UNEI SINGURE LEGISLATII

Legislatia aplicabila in privinţa obligatiei de asigurare se refera atat la persoana angajata, cat si la angajator.

Regula generala este ca lucratorul  să fie asigurat  şi să platească contributii conform legislatiei statului in care isi desfasoara activitatea.

  Excepţii
- lucrătorii detaşaţi  trimisi de un angajator sa desfăşoare o activitate în contul acestuia),  
- membrii echipajelor navelor maritime, care sunt supusi, in materie de asigurare, legislatiei statului sub al carui pavilion navigheaza vasul sau a statului unde angajatul isi are domiciliul sau resedinta si angajatorul, care nu este proprietarul navei, isi are sediul, in cazul in care pavilionul apartine celuilat stat ;

c) membrii misiunilor  diplomatice şi posturilor consulare, care sunt asigurati conform legislatiei statului de care apartine misiunea diplomatica sau postul consular.  
d) Alte excepţii
La cererea comună a persoanei angajate şi a angajatorului sau la cererea unui lucrator independent, ministerele muncii ale celor două state sau instituţiile desemnate de acestea pot stabili de comun acord excepţii de la dispoziţiile Acordului în materia obligaţiei de asigurare, cu condiţia ca persoana în cauză să fi fost supusă sau să fie supusă legislaţiei unuia dintre state.  

Procedura pentru obţinerea adeverinţelor privind legislaţia aplicabilă
În cazul în care urmează a fi aplicată legislaţia română, această adeverinţă va fi eliberată de Casa Naţională de Pensii şi Alte Drepturi de Asigurări Sociale (CNPAS).    Cererea va fi depusă de către angajator.

În situatia în care urmează a fi aplicată legislaţia germană, această adeverinţă va fi eliberată de către
instituţia de asigurări de sănătate către care sunt virate contribuţiile pentru asigurarea pentru pensii, respectiv    Organismul German de Legătură pentru Asigurări de Sănătate în Străinătate (DVKA), Bonn.
ASIGURARI SOCIALE

În cazul producerii unui eveniment, în urma căruia angajatul nu poate desfăşura activitatea, angajatorul plăteşte, pe o perioadă 6 săptămâni, salariul angajatului dacă acesta e desfăşurat o perioadă de activitate de 4 săptămâni la angajatorul respectiv şi dacă nu a produs intenţionat evenimentul respectiv. 
Obligaţia angajatului este să prezinte o dovadă conform căreia i se atestă problema de sănătate respectivă.

Obligaţia de cotizare
Cota de contribuţie de sănătate este variabilă în funcţie de casa de sănătate la care este asigurată persoana. Fiecare casă de sănătate dispune de autonomie în organizarea sa şi în oferirea prestaţiilor, în consecinţă putând apărea foarte mici diferenţe la cota de contribuţie.

Media contribuţiei la asigurările de sănătate este de 14,4%, fiind plătită ½ de către angajator şi ½ de către angajat.  
În plus faţă de această cotă, tot în domeniul asigurării sănătăţii lucrătorului, trebuie achitată şi o contribuţie pentru asigurarea de îngrijire; aceasta se ridică la 0,85% pentru angajator şi 0,85% pentru angajat.
PENSII
În vederea stabilirii dreptului la pensie conform legislaţiei unui stat, vor fi luate în considerare şi perioadele de asigurare realizate conform legislaţiei celuilalt stat, in masura in care nu se suprapun (totalizarea perioadelor de asigurare).

Calculul pensiei este efectuat conform legislaţiei aplicate de instituţia care efectuează calculul, iar institutia competenta a acestuia va acorda pensia in cuantumul corespunzator perioadelor de asigurare realizate in conformitate cu propria legislatie (principiul pro rata temporis).
Prestaţii de pensie
Prestaţia de pensie se poate obţine în R.F.Germania la împlinirea vârstei legale de pensionare. Acordul între România şi R.F.Germania privind securitatea socială stabileşte condiţiile privind totalizarea prestaţiilor de asigurare prcum şi pentru acordarea diferitelor tipuri de prestaţii conform legislaţiei fiecărui stat în parte. Competenţa în aceste situaţii o au casele de pensii. Cota de contribuţie în R.F.Germania este de 19,5%, plătită ½ de către angajat şi ½ de către angajator.
ACCIDENTELE DE MUNCA SI BOLILE PROFESIONALE
Pe baza asigurării în caz de accident încheiată de angajator, angajatul primeşte, în cazul unei incapacităţi de muncă cauzată de un accident de muncă sau boală profesională şi pe perioada reabilitarii medicale, o prestaţie de invaliditate care reprezintă 80% din valoarea remuneraţiei regulate, dar nu mai mult decât salariul net.
Această prestaţie se poate acorda pe o perioadă de cel mult 76 săptămâni.
 
Pensia de invaliditate se plăteşte fără a exista nevoie de strategii de cotizare. Angajatul accidentat este supus unei investigaţii medicale care îi atestă gradul de reducere a capacităţii de muncă – în cazul unei reduceri totale a capacităţii de muncă se plăteşte o pensie de invaliditate întreagă.
 Pensia de invaliditate reprezintă două treimi din venitul anual (suma minimă) la care se aplică procentul de reducerii a capacităţii de muncă. Pensia se plăteşte atâta timp cât capacitatea de muncă este redusă. Aceasta se poate transfera şi în străinătate.

Competenţa pentru asigurarea de accident/boală profesională o au Asociaţiile Profesionale (Berufgenossenschaften).

În cazul accidentelor de muncă mortale se acordă pensii pentru urmaşi.
Prestaţii în caz de probleme de sănătate
În cazul unei probleme de sănătate, asigurarea obligatorie de sănătate acoperă costurile prestaţiilor de sănătate. Pe durata problemei de sănătate respective, angajatorul acordă salariul pe o perioadă de 6 săptămâni.    După această perioadă se acordă indemnizaţie de boală care este 70% din ultimul salariu brut dar cel mult 90% din salariul net. Instituţiile competente sunt casele de asigurări de sănătate. Se acordă indemnizaţie de boală cel mult 78 de săptămâni pentru boala respectivă.
  Asigurarea de şomaj
Pentru a primi ajutor de şomaj, lucrătorii trebuie să relizeze un stagiu de cotizare de 12 luni în ultimii 2 ani. Calculul ajutorului de şomaj se realizează în funcţie de venitul realizat, clasa de impozitare, existenţa sau nu a copiilor. În general, prestaţia reprezintă aproximativ 67% în raport cu venitul obţinut.

Organisme de legătură pentru aplicarea Acordului
 - în România :

Casa Naţională de Pensii şi alte Drepturi de Asigurări Sociale (CNPAS), Bucureşti.

. în Republica Federală Germania:

-pentru asigurarea împotriva accidentelor:

Uniunea Generală a Asociaţiilor Profesionale, Sankt Augustin, (Hauptverband der gewerblichen Berufsgenossenschaften e.V., Sankt Augustin);

-pentru asigurarea de pensii:

Asigurarea Germană pentru Pensii - Unterfranken, Würzburg, (Deutsche Rentenversicherung

Unterfranken, Würzburg);

Asigurarea Germană pentru Pensii Federaţie, Berlin, (Deutsche Rentenversicherung Bund, Berlin);

Asigurarea Germană pentru Pensii – Minerit, Căi Ferate, Navigaţie Maritimă, Bochum, (Deutsche Rentenversicherung Knappschaft-Bahn-See, Bochum);

-pentru asigurarea suplimentară a angajaţilor din siderurgie:

Asigurarea Germană pentru Pensii - Saarland, Saarbrücken, (Deutsche Rentenversicherung

Saarland, Saarbrücken);

-pentru pensia agricultorilor:

Uniunea Generală a Caselor de Pensii pentru Agricultori, Kassel, (Gesamtverband der

landwirtschaftlichen Alterskassen, Kassel);

-în măsura în care, la aplicarea Acordului, sunt implicate instituţiile germane de asigurare de

sănătate obligatorie: Organismul German de Legătură pentru Asigurări de Sănătate în Străinătate,

Bonn, (Deutsche Verbindungsstelle Krankenversicherung – Ausland (DVKA), Bonn).
 Depunerea documntelor pentru pensii
In Romania:
 La casa teritoriala de pensii din judetul unde persoana a lucrat ultima data in Romania.

In Germania:
Asigurarea Germană pentru Pensii - Unterfranken, Würzburg, (Deutsche

Rentenversicherung Unterfranken, Würzburg).

Plata prestatiilor

Prestaţiile în bani acordate beneficiarilor aflaţi pe teritoriul celuilalt stat pot fi plătite în mod direct sau prin intermediul organismelor de legătură.

Acordul a intrat in vigoare la data de 1 iunie 2006.

CAPITOLUL III

REGLEMENTĂRI ÎN MATERIE DE MUNCĂ
  Sistemul negocierii colective în R.F.G

În R.F. Germania, legislaţia muncii garantează negocierea şi stabilirea drepturilor financiare şi a condiţiilor de muncă independent faţă de stat de către organizaţiile reprezentante ale angajaţilor şi ale angajatorilor .
Contractul colectiv şi efectele sale

Contractul colectiv stabileşte drepturile şi obligaţiile părţilor în negocierea colectivă (partea de drept public) şi include norme legale (partea normativă) care se aplică direct şi obligatoriu acelor angajatori şi angajaţi, care sunt părţi ale contractului colectiv. Prevederile centrale sunt cele referitoare la salariu, alocaţii de formare profesională şi alte drepturi financiare.

Se disting două tipuri de contract colectiv:

· contracte colective tarifare

· contracte colective cadru

Contractele colective tarifare stabilesc renumeraţia angajaţilor, în timp ce contractele colective cadru includ toate celelalte condiţii în măsura în care ele nu sunt stabilite de contractele colective speciale pentru elemente speciale

Negocierea colectivă.

Nu există prevederi legale legate de proceduri de urmat în cadrul procesului negocierii colective din R.F. Germania. Părţile implicate în negocierea colectivă fac o declaraţie autonomă şi responsabilă asupra tuturor problemelor privind procedurile de urmat şi decid, cu responsabilitate, în care ramuri ale negocierii colective şi la ce nivel se încheie contractele colective.

Arbitrajul

Dacă părţile aflate în negocierea colectivă nu au fost capabile să ajungă la un acord în negocieri, atunci se aplică procedura de arbitraj cu intenţia de a reconcilia interesele conflictuale şi de a evita începutul luptei sindicale. Arbitrajul are rolul de a realiza concilierea relaţiilor de muncă în vederea încheierii unui contract colectiv.  
Lupta în cadrul relaţiilor de muncă

Lupta în cadrul relaţiilor de muncă nu este reglementată prin lege în R.F. Germania.

Regulile care trebuie respectate de ambele părţi au în principal următoarele caracteristici:

· este ultima soluţie după ce toate celelalte posibilităţi de negociere au fost epuizate

· regulile de fair-play trebuie respectate

· după ce se încheie disputa, ambele părţi trebuie să contribuie la cea mai rapidă restaurare a păcii în cadrul relaţiilor de muncă.

Greva

Reprezintă un mijloc al luptei în cadrul relaţiilor de muncă.

Înainte de a se declanşa o grevă trebuie să se adopte o decizie a sindicatului pentru a se obţine legitimitatea democratică a grevei. Grevele care nu au fost aprobate de la început sau retroactiv, grevele politice sau grevele direcţionate contra contractelor colective care nu sunt încă în vigoare sunt ilegale.

Blocajul

Este un mijloc de luptă din cadrul relaţiilor de muncă, utilizat de angajator. Astfel, cu cât mai puţini angajaţi se află în grevă, cu atât mai mare este nevoia angajatorilor de a extinde lupta în cadrul relaţiilor de muncă spre alte companii. În cazul unui blocaj, maximum 50% dintre angajaţi au dreptul de a fi în grevă sau „blocaţi”.
  Controlul relaţiilor de muncă în R.F. Germania
Atribuţii şi competenţe ale Controlului Financiar al Muncii Ilegale din cadrul Autorităţii Vamale

Angajaţii Controlului Financiar al Muncii Ilegale întreprind verificări indiferent dacă există sau nu suspiciuni. În acest sens, ei controlează dacă:

· prestaţiile sociale conform Codului Social  au fost acordate nejustificat;

· există permisele de muncă necesare în cazul lucrătorilor străini;

· lucrătorii străini nu sunt angajaţi în condiţii mai dezavantajoase în raport cu angajaţii germani similari;

· angajatorii îşi îndeplinesc obligaţiile de notificare;

· se respectă condiţiile de muncă în conformitate cu legea privind detaşarea lucrătorilor.

Aceste verificări se realizează atât ca urmare a adunării de probe, cât şi pe baza analizelor orientate asupra riscului.

Din anul 1998, angajaţii Controlului Financiar al Muncii Ilegale dispun de competenţe poliţieneşti şi sunt agenţi de investigare pentru procuraturi. Ei au dreptul să opereze arestări, investigaţii şi confiscări şi trebuie să ia toate măsurile necesare, pentru a elucida toate faptele penale şi contravenţiile respectivă să întreprindă măsuri pentru: stabilirea identităţii, investigaţii preliminare, asigurarea sau confiscarea mijloacelor de probă, investigaţii, dispoziţii privind securitatea, desemnarea unei persoane împuternicite şi arestări preliminare în cazul faptelor penale.

Cooperarea autorităţilor în cazul combaterii ocupării ilegale a forţei de muncă şi a muncii ilegale.

Următoarele autorităţi sunt obligate prin lege să coopereze:

· Agenţia Federală a Muncii

· Casele de asigurări de sănătate şi casele de asigurări de pensie

· Autorităţile pentru străini; Cooperaţiile profesionale; Registrele comerciale

· Administraţiile Financiare; Administraţia locală; Camerele de Comerţ, Instituţiile comune ale părţilor contractelor tarifare; Instituţiile competente în acordarea ajutorului social; Instituţii competente pentru azil, Autoritatea Vamală.

Cooperarea acestor autorităţi cuprinde informarea reciprocă, coordonarea în cazul instituţiilor şi efectuarea intervenţiilor comune în cazul firmelor care urmează a fi verificate.

· de Combatere a criminalităţii vamale

· Nivelul de administrare local – sunt oficiile centrale de vamă cu birourile respective şi oficiile vamale de urmărire.

Ocuparea ilegală a forţei de muncă şi munca ilegală reprezintă probleme economice şi sociale.
 Procedurile efectuate de firme româneşti în R.F. Germania

Etapele procedurilor realizate în R.F. Germania de o firmă din România (în condiţiile Convenţiei dintre Guvernul României şi Guvernul Republicii Federale Germania privind limitarea de personal român din întreprinderi cu sediul în România) pentru a activa pe bază de lucrări sunt:

· plata taxelor către Agenţia Federală a Muncii pentru obţinerea aprobării pentru fiecare lucrător în parte

· solicitarea (înainte de începerea activităţii) a aprobării din partea agenţiei pentru muncă competente

· plata impozitelor în Germania , impozit pe salariu, impozit pe venit, impozit comercial, T.V.A.

Firma din România are obligaţia de a furniza o declaraţie cu privire la contractul de lucrări care se depune la agenţia pentru muncă competentă.  
Documentele necesare pentru contracte noi:

· contractul de lucrări în original

· descrierea serviciului prestat

· aprobarea contigentului în original din partea instituţiei din ţara de origine

· Formularul „declaraţia cu privire la contractul de lucru.

Documente necesare pentru prelungirea contractului

· prelungirea contractului în original

· declaraţia cu privire la contractul de lucrări

· motivaţia

· lista cu restul serviciului de prestat

· notificarea declaraţiilor partenerului de contract german

· aprobarea contigentului

· planul de încadrare cu personal, modificat
 Legislaţie referitoare la soluţionarea petiţiilor şi plângerilor cetăţenilor valabilă la nivel federal în RF.Germania

Constituţia R.F.Germania reglementează cadrul legal privind soluţionarea petiţiilor.

Cadrul legal

Conform Constituţiei fiecare persoană are dreptul să se adreseze în scris Parlamentului Federal, iar de soluţionarea petiţiei se va ocupa o Comisie de petiţii cu competenţe în soluţionarea solicitărilor.

Scrisori

Petiţiile sunt scrisori prin care se prezintă solicitări sau plângeri în interes personal, al altora sau în interes general (pot exista petiţii multiple, petiţii de grup, petiţii în masă).
Solicitările sunt cereri si propuneri pentru o acţiune sau inacţiune a autorităţilor, organelor statului sau altor instituţii, cu referire la competenţele publice.

Plângerile sunt sesizări referitoare la o acţiune sau inacţiune a activităţilor organelor statului sau a altor instituţii, cu referire la competenţele publice.

Petenţi

Dreptul fundamental de a fi petent conform Constituţiei revine fiecărei persoane fizice şi fiecărei persoane juridice cu sediul în R.F. Germania.

Competenţa comisiei de petiţii

· comisia de petiţii examinează şi soluţionează petiţiile care privesc domeniul de competenţă al Guvernului federal

· comisia pentru petiţii soluţionează, în limitele stabilite de Constituţie, petiţiile care privesc şi alte instituţii federale.
Dreptul petiţionar la informare şi la transmitere

Pentru soluţionarea unei petiţii Comisia pentru petiţii poate solicita transferarea petiţiei Guvernului federal sau unei alte instituţii constituţionale. 
Preluarea scrisorilor prin serviciul Comisiei

· fiecare scrisoare este înregistrată separat

· dacă pentru soluţionarea petiţiilor sunt competente parlamentele de land sau alte instituţii, atunci, petiţiile sunt înaintate de regulă, acestora. Pentru soluţionare Serviciul Comisiei sau ale unor comisii de specialitate  preia luările de poziţie ale Guvernului ori a altor instituţii pentru informarea celor vizaţi.

· dacă se răspunde solicitării petentului, atunci acesta primeşte o informare

· dacă serviciul Comisiei consideră că petiţia rămâne în mod evident fără soluţie, atunci el poate transmite petentului motivele cu precizarea că procesul soluţionării petiţiei se încheie, dacă petentul nu ridică alte obiecţii în decurs de şase luni.

· petiţia poate fi transferată Guvernului Federal pentru a fi luată în considerare deoarece conţinutul ei este motivat, pentru analiză sau în scopul utilizării ei ca material pentru propunerile pentru legi, ordonanţe sau alte iniţiative

· petiţia poate fi înaintată către Parlamentul European deoarece acesta este competent în problemă

· procedura privind petiţia se încheie dacă solicitarea a fost soluţionată, i s-a răspuns corespunzător, nu se poate stabili o modificare sau completare legislativă, nu i se  poate răspunde, nu se poate obiecta procedurii administraţiei sau dacă solicitarea nu poate fi soluţionată.

Soluţionarea petiţiilor de către Comisia pentru petiţii 
· în şedinţa Comisiei se analizează petiţiile

· petiţiile la care solicitarea raportorilor şi propunerea serviciului Comisiei sunt identice se item - izează şi se prezintă Comisiei pentru aprobarea colectivă

· dacă după decizia Comisiei cu privire la o petiţie cadru apar mai multe petiţii multiple cu acelaşi conţinut, atunci acestea se adună şi se înaintează Comisiei pentru aprobare colectivă împreună cu analiza privind petiţia cadru

· comisiei i se prezintă  spre verificare: registrele petiţiilor şi protocolul cu privire la fiecare şedinţă a Comisiei

· comisia pentru petiţii raportează Parlamentului federal cu privire la petiţiile soluţionate de ea cu o recomandare de decizie în forma unui raport colectiv.

Comunicarea deciziilor

· după ce Parlamentul federal a decis cu privire la recomandarea de decizie, atunci preşedintele comunică petentului modul soluţionării petiţiei acestuia
· dacă Parlamentul federal nu se adună pentru şedinţă, pentru o perioadă mai mare de două săptămâni, iar solicitările raportorilor şi propunerea serviciului Comisiei nu sunt contrare, atunci petentului i se înaintează, chiar înainte de decizia din Parlamentul federal, recomandarea de decizie şi motivaţia

În cazul petiţiilor care sunt scrise din partea unei comunităţi de persoane fără personalitate juridică sub un nume comun se informează doar asupra modului de soluţionare.

· deciziile Parlamentului federal de a trimite o petiţie spre luarea în considerare către Guvernul federal, este comunicată de Preşedintele Parlamentului federal Cancelarului federal (termenul de răspuns este de regulă de 6 luni).

· deciziile Parlamentului federal de a înainta o petiţie Parlamentului European, sunt comunicate de Preşedintele Parlamentului federal Preşedintelui Parlamentului European.

· toate celelalte decizii sunt comunicate de către Preşedintele Comisiei

Serviciul Comisiei comunică răspunsul Guvernului federal sau a altor instituţii către membrii Comisiei în scris.
   Legislaţie privind timpul de lucru în R.F Germania
  Prevederi generale – scopul legii  
1. asigurarea securităţii şi protecţiei sănătăţii lucrătorilor la organizarea timpului de lucru şi ameliorarea condiţiilor cadru pentru timpi de lucru flexibili, precum şi

2. protecţia zilei de duminică şi a sărbătorilor recunoscute legal ca zile de pauză şi de înălţare sufletească a lucrătorilor.

Definiţii conceptuale

  În sensul legii, timpul de lucru este perioada de la începutul până la sfârşitul activităţii fără pauzele de odihnă; 
   În minerit pauzele de odihnă din subteran sunt considerate timp de lucru.

  Lucrătorii sunt muncitorii şi angajaţii, precum şi persoanele implicate în formarea profesională.

  În sensul  legii, timpul de noapte este perioada de la ora 23 la ora 6, în brutării şi cofetării de la 22 la 5.

  Activitatea pe timp de noapte este orice activitate care include mai mult de două ore din timpul de noapte.

Timpul de lucru zilnic şi perioadele libere

Timpul de lucru zilnic al lucrătorilor nu va depăşi 8 ore, acesta  poate fi prelungit până la 10 ore, doar dacă în cursul a şase luni calendaristice sau a 24 de săptămâni nu se depăşesc 8 ore zilnic.
Pauzele de odihnă

Activitatea se întrerupe prin pauze stabilite în avans de cel puţin 30 de minute pentru un timp de lucru de mai mare de 6 ore şi mai mic de 9 ore şi de 45 de minute pentru un timp de lucru total de mai mare de 9 ore.

Pauzele de odihnă pot fi împărţite în intervale de timp de cel puţin 15 minute fiecare.

Lucrătorii nu vor lucra mai multe de şase ore neîntrerupt fără pauză de odihnă.
Perioada de odihnă

  După sfârşitul timpului de muncă zilnic, lucrătorii vor avea o perioadă de odihnă neîntreruptă de cel puţin 11 ore.

  Durata perioadei de odihnă  poate fi scurtată cu până la o oră în spitale şi alte instituţii de tratament, îngrijire şi consiliere a persoanelor, în restaurante şi alte societăţi de servire şi cazare, în firmele de transport, în radiodifuziune precum şi în agricultură şi creşterea animalelor, dacă fiecare reducere a perioadei de odihnă se echivalează în cursul unei luni calendaristice sau a patru săptămâni prin prelungirea unei alte perioade de odihnă la cel puţin 12 ore.

  În măsura în care reglementările UE pentru conducători auto şi copiloţi permit perioade minime de odihnă mai mici, atunci aceste se aplică conform legislaţiei germane în vigoare. 
Activitatea pe timp de noapte şi în ture

  Timpul de lucru al lucrătorilor de noapte şi în ture se stabileşte conform cunoştinţelor ergonomice asigurate cu privire la organizarea activităţii conform capacităţii umane.

  Timpul de lucru zilnic al lucrătorilor de noapte nu va depăşi 8 ore.

Acesta poate fi prelungit până la 10 ore, dacă   în cursul unei luni calendaristice sau a patru săptămâni nu se depăşesc în medie 8 ore zilnic.

  Lucrătorii de noapte au dreptul să efectueze înaintea începerii activităţii şi apoi la intervale de timp regulate, nu mai mici de trei ani, controale medicale.

După împlinirea vârstei de 50 de ani, lucrătorii de noapte au dreptul să efectueze controalele la intervale de un an.

Costurile controlului sunt suportate de către angajator, în măsura în care el nu le oferă controalele gratuit prin medicul firmei sau printr-un serviciu medical pentru firme.

  Angajatorul va transfera lucrătorii de noapte, la cererea acestora pe un loc de muncă de zi corespunzător, dacă

- după raportul medical, exercitarea în continuare a activităţii pe timp de noapte de către lucrător periclitează sănătatea acestuia sau

- dacă în gospodăria lucrătorului trăieşte un copil sub 12 ani, care nu poate fi îngrijit de o altă persoană din  gospodărie sau

- dacă lucrătorul trebuie să îngrijească o persoană   are nevoie de îngrijire şi care nu poate fi îngrijită de altcineva din gospodărie 
Excepţii
  În cadrul unui contract colectiv de muncă sau într-o înţelegere de serviciu pot exista excepţii după cum urmează: 
-  prelungirea timpului de lucru zilnic peste 10 ore, dacă în timpul de lucru lipseşte disponibilitatea de muncă sau serviciul de permanenţă în mare măsură;

-  stabilirea unui alt interval de echivalare (recuperare);

 - împărţirea duratei totală a pauzelor de odihnă din firmele care lucrează în ture şi din firmele de transport în pauze scurte de durată corespunzătoare;

-   reducerea  cu până la două ore a perioadei de odihnă, dacă tipul activităţii necesită aceasta şi dacă reducerea perioadei de odihnă se echivalează (recuperează) în cadrul unui interval de echivalare stabilit.
Activităţi periculoase
Guvernul federal poate decide prin ordonanţă si cu aprobarea Camerei landurilor, pentru domenii de ocupare individuale, pentru anumite activităţi sau pentru anumite grupe de lucrători, pentru care sunt de aşteptat pericole deosebite la sănătatea lucrătorilor, limitarea timpului de lucru. 
Lucrul duminică şi în sărbătorile legale

  În măsura în care lucrul nu poate fi desfăşurat în zilele lucrătoare, lucrătorii pot fi ocupaţi, prin excepţie duminica şi în zilele de sărbătoare legală:

 - în servicii de urgenţă şi de salvare precum şi la serviciul de pompieri;

-  pentru menţinerea siguranţei şi ordinii publice precum şi a capacităţii de funcţionare a tribunalelor şi autorităţilor în scop de apărare;

-. în spitale şi alte instituţii pentru tratament, îngrijire şi consiliere a persoanelor;

-. în restaurante şi alte instituţii de servire şi cazare precum şi în gospodărie;

- la reprezentaţii muzicale, reprezentaţii de teatru, prezentări de filme, expoziţii, spectacole şi alte evenimente asemănătoare;

- la acţiuni cu scop necomercial şi evenimente ale bisericii, societăţilor religioase, asociaţiilor, cluburilor, partidelor şi altor societăţi similare;

- la sport şi în instituţii de timp liber, de recuperare şi de distracţie, în turism, precum şi în muzee şi în bibliotecile de referinţă ştiinţifică;

- în radiodifuziune, în presa cotidiană şi sportivă, în agenţiile de ştiri precum şi în alte activităţi care servesc informării zilnice pentru alte produse de presă, inclusiv pentru livrarea acestora, pentru producerea textelor, filmelor şi formelor tipărite pentru ştirile şi fotografiile zilnice actuale, pentru înregistrările pe suport de sunet şi imagine, precum şi pentru transportul şi livrarea produselor de presă, a căror primă zi de apariţie este lunea sau ziua care urmează unei sărbători;

- . la târguri, expoziţii şi pieţe  precum şi la festivaluri;

-  în companiile de transport precum şi pentru transportul şi livrarea mărfurilor perisabile  
- în întreprinderile furnizoare de energie şi apă precum şi în întreprinderile de canalizare şi salubrizare;

- în agricultură şi creşterea animalelor precum şi în instituţii pentru tratarea şi îngrijirea animalelor;

- în firme de pază şi la paza anexelor întreprinderilor;

- la curăţarea şi întreţinerea instalaţiilor întreprinderii, în măsura prin aceasta se asigură continuarea regulată a propriei întreprinderi sau a uneia străine, la pregătirea reluării complete a activităţii întreprinderii în zi lucrătoare precum şi la menţinerea capacităţii de funcţionare a reţelelor de date şi sistemului de calcul;

- pentru împiedicarea deteriorării produselor naturale sau materiilor prime sau a deficienţei rezultatelor activităţii precum şi în cazul activităţilor de cercetare necesar a fi continue;

- pentru evitarea unei distrugeri sau deteriorări majore a instalaţiilor de producţie.

Recuperarea activităţii de duminica şi de sărbătoare
- cel puţin în 15 duminici pe an nu trebuie să se lucreze.

- pentru ocuparea duminica şi în zilele de sărbătoare se aplică legea privind timpul de lucru duminica şi de sărbători  
- dacă lucrătorii sunt ocupaţi duminica, atunci ei trebuie să aibă o zi de odihnă în loc, care se va acorda într-un interval de două săptămâni care urmează zilei de ocupare.

-dacă lucrătorii sunt ocupaţi într-o zi de sărbătoare care cade într-o zi lucrătoare, atunci ei trebuie să aibă o zi de odihnă în loc, care se va acorda într-un interval de opt săptămâni care urmează zilei de ocupare.

- odihna de duminică sau de sărbătoare se acordă lucrătorilor direct în coroborare cu perioada de odihnă . 
Excepţii

În cadrul unui contract colectiv de muncă sau într-o înţelegere de serviciu încheiată pe baza unui contract colectiv de muncă poate fi permis .
- negocierea eliminării zilelor de odihnă în loc pentru sărbătorile care cad în zile lucrătoare sau acordarea de zi liberă într-un interval de recuperare stabilit;

- acordarea de zile libere la rând, conform prezentelor prevederi, lucrătorilor din traficul maritim;

- prelungirea timpului de lucru în întreprinderile organizate pe ture cu activitate de foc continuu cu până la 12 ore duminica.
Împuternicire, decizii, autorizare

  Guvernul federal poate decide, prin ordonanţă cu aprobarea Camerei Landurilor, pentru evitarea pagubelor majore cu luarea în considerare a protecţiei lucrătorilor şi a odihnei de duminică şi de sărbători

- stabilirea mai detaliată a domeniilor cu ocupare de duminică şi de sărbători   precum şi a activităţilor permise
- permiterea altor excepţii peste cele prevăzute şi stabilirea condiţiilor necesare pentru odihna de duminică şi de sărbători

- pentru firme, în care ocuparea lucrătorilor duminica şi în zilele de sărbătoare este necesară pentru satisfacerea nevoilor populaţiei în acele zile;

 Implementarea legii

Tabele orare şi pontaje
- Angajatorul este obligat, să afişeze o copie a acestei legi, a ordonanţelor valabile pentru firmă, emise pe baza acestei legi şi a contractelor colective de muncă şi înţelegerilor de firmă sau serviciu, valabile pentru firmă    într-un loc corespunzător din firmă pentru consultare.

- Angajatorul este obligat, să înregistreze timpul de lucru al lucrătorilor care depăşeşte timpul de lucru zilnic    şi să ţină un registru al lucrătorilor, care au fost de acord cu prelungirea timpului de lucru, documentele se păstrează cel puţin doi ani.

Autoritatea de control

  Respectarea prezentei legi şi a ordonanţelor emise pe baza prezentei legi se supraveghează de către autorităţile competente (autoritate de control) conform legislaţiei de land.

  Autoritatea de control poate lua măsurile necesare, pe care angajatorul trebuie să le îndeplinească pentru îndeplinirea obligaţiilor care rezultă din prezenta lege şi din ordonanţele emise pe baza prezentei legi.

  Autoritatea pentru control poate solicita de la angajator informaţii necesare pentru implementarea acestei legi şi a ordonanţelor emise pe baza prezentei legi.

Angajatorul trebuie să permită intrarea şi inspectarea locaţiilor de muncă.

 Prevederi speciale – neaplicarea legii
  Prezenta lege nu se aplică

 - conducătorilor serviciilor publice şi a reprezentanţilor acestora precum şi lucrătorilor din serviciul public, care sunt împuterniciţi să ia decizii independente în probleme de personal;

 - lucrătorilor care trăiesc împreună cu persoanele de încredere într-o gospodărie şi pe cont propriu le cresc, îngrijesc sau consiliază;

-  domeniului liturgic al bisericilor şi comunităţilor religioase.

- pentru ocuparea persoanelor sub 18 ani se aplică, în locul prezentei legi, legea privind protecţia muncii tinerilor.

 - pentru ocuparea lucrătorilor pe nave comerciale    se aplică, în locul prezentei legi, legea marinarului.
  Prevederi referitoare la infracţiuni/contravenţii şi amenzi

Prevederi privind amenzile

  -   acţionează contrar legii, angajatorul care intenţionat sau prin neglijenţă ocupă un lucrător peste limitele timpului de lucru ; 
-   nu acordă în durată minimă sau la timp pauzele de odihnă 
- nu acordă timpul minim de odihnă sau nu acordă recuperare   
- ocupă un lucrător duminica sau în zilele de sărbătoare  
- ocupă un lucrător în toate duminicile sau nu acordă la timp o zi de odihnă  in locul sarbatorii lucrate      
- contravine unei ordonanţe executorii  
Prevederi privind infracţiunile
- sunt comise intenţionat şi prin aceasta se periclitează sănătatea sau puterea de muncă a lucrătorului sau

- sunt repetate intenţionat si atunci se pedepsesc cu pedeapsă privativă de libertate de până la un an sau cu amendă penală.
  Legislaţie privind plata remuneraţiei în zile de sărbătoare şi în caz de boală
Domeniul de aplicare
  Prezenta lege reglementează plata remuneraţiei lucrătorului în zilele de sărbători legale şi continuarea plăţii remuneraţiei în caz de boală precum şi siguranţa economică în domeniul muncii la domiciliu pentru sărbători legale şi în caz de boală.

  În sensul prezentei legi, lucrătorii sunt muncitori şi angajaţi precum şi persoanele care urmează formare profesională.

Plata remuneraţiei în zilele de sărbătoare
  Pentru timpul de lucru care ar urma să se desfăşoare în cursul unei sărbători legale, angajatorul trebuie să plătească lucrătorului remuneraţia pe care aceasta ar fi primit-o fără întreruperea activităţii.

   Lucrătorii, care în ultima zi de lucru înaintea sărbătorii legale sau în prima zi de lucru după sărbătoarea legală lipsesc de la lucru nemotivat, nu au drept la plată pentru aceste sărbători.

Dreptul la plata remuneraţiei în caz de boală
       Dacă un lucrător este împiedicat să presteze activitate ca urmare a incapacităţii de muncă datorate bolii, fără a i se imputa vreo vină, astfel el are dreptul la plata remuneraţiei în caz de boală prin angajator pentru perioada de incapacitate de muncă pe o perioadă de până la 6 săptămâni.    
Reducerea bonificaţiilor speciale
O înţelegere cu privire la reducerea prestaţiilor, care sunt date de către angajator suplimentar remuneraţiei curente (bonificaţii speciale), este permisă cu privire la perioadele de incapacitate de muncă urmare a bolii. Reducerea nu poate depăşi un sfert din remuneraţia calculată în medie anuală pentru o zi de muncă, acordată pentru fiecare zi de incapacitate de muncă urmare a bolii.

Obligaţia de notificare şi dovedire
  Lucrătorul este obligat să comunice imediat angajatorului incapacitatea de muncă şi durata estimată a acesteia. Dacă incapacitatea de muncă durează mai mult de trei zile, atunci lucrătorul trebuie să prezinte o adeverinţă medicală cu privire la existenţa incapacităţii de muncă precum şi la durata estimată a acesteia cel mai târziu în ziua lucrătoare care urmează acesteia. Angajatorul are dreptul să solicite prezentarea adeverinţei medicale anterior. Dacă incapacitatea de muncă durează mai mult decât este prevăzut în adeverinţă, atunci lucrătorul este obligat să prezinte o nouă adeverinţă medicală. Dacă lucrătorul este membru al unei case de sănătate de stat, atunci adeverinţa medicală trebuie să aibă o ştampilă a medicului care a efectuat tratamentul, ca să se transmită imediat casei de sănătate o adeverinţă cu privire la incapacitatea de muncă cu datele şi diagnosticul şi durata estimată a incapacităţii de muncă.

  Dacă lucrătorul se află în străinătate la începutul incapacităţii de muncă, atunci el este obligat, să comunice angajatorului în cel mai rapid mod posibil de comunicare incapacitatea de muncă, durata estimată a acesteia şi adresa de la locul de şedere. Costurile care apar ca urmare a comunicării sunt suportate de angajator. În plus, lucrătorul este obligat, dacă este membru al unei case de sănătate de stat, să notifice acesteia imediat incapacitatea de muncă şi durata ei estimată. Dacă incapacitatea de muncă durează mai mult decât este notificat, atunci lucrătorul este obligat să comunice casei de sănătate de stat noua durata estimată a incapacităţii de muncă.  
Transferul plăţii în cazul răspunderii faţă de terţi
  Dacă lucrătorul poate solicita, pe baza prevederilor legale despăgubire de la terţi din cauza pierderii salariului, care a apărut ca urmare a incapacităţii de muncă, atunci acest drept se transferă angajatorului, dacă acesta a plătit remuneraţia angajatului conform prezentei legi, precum şi contribuţiile datorate către Agenţia Federală a Muncii, partea angajatorului din contribuţiile pentru asigurarea socială şi asigurarea de îngrijire precum şi către instituţiile de asigurare suplimentară pentru pensie şi urmaşi.

  Lucrătorul va prezenta imediat angajatorului datele necesare cu privire la valorificarea dreptului de despăgubire.
Dreptul de refuz a prestaţiei angajatorului
  Angajatorul are dreptul să refuze plata remuneraţiei  
- cât timp lucrătorul nu îi prezintă adeverinţa medicală  
- dacă lucrătorul împiedică transferul dreptului de despăgubire de la un terţ către angajator  
Anularea relaţiilor de muncă
  Dreptul la plata remuneraţiei nu este prejudiciat, dacă angajatorul anulează relaţia de muncă cu ocazia incapacităţii de muncă. Acelaşi lucru este valabil, dacă lucrătorul demisionează din motive care ţin de angajator, care îl îndreptăţesc pe lucrător din motive întemeiate să demisioneze fără respectarea unui termen de concediere.

  Dacă relaţia de muncă se încheie anterior expirării termenului menţionat după începutul incapacităţii de muncă, fără să existe nevoia unei concedieri  
Siguranţa economică în caz de boală în domeniul muncii casnice
  Persoanele angajate în domeniul muncii casnice şi persoanele  asimilate acestora  au, vizavi de angajatorul lor sau, în cazul în care au fost angajate de un administrator, vizavi de acesta, dreptul la plata unei bonificaţii cu privire la remuneraţie. Bonificaţia reprezintă

- pentru lucrătorii casnici, pentru lucrători în gospodărie fără ajutoare străine şi pentru persoanele asimilate 3,4%,

-. pentru lucrătorii în gospodărie cu cel mult două ajutoare străine şi persoanele asimilate acestora din legea privind activitatea casnică 6,4%  
  Administratorii care sunt asimilaţi angajaţilor în activitatea casnică   din legea privind activitatea casnică au, vizavi de angajatorul lor dreptul la plata bonificaţiilor . 
Plata zilelor de sărbătoare pentru personalul casnic
  Personalul casnic are vizavi de angajator sau administrator, dreptul la plata zilelor de sărbătoare.      
  Remuneraţia de sărbătoare se ridică, pentru fiecare zi de sărbătoare la 0,72% din remuneraţia absolută plătită pe un interval de şase luni fără bonificaţia pentru costuri. La calcularea remuneraţiei de sărbătoare se ia în considerare: pentru sărbătorile din intervalul 1 mai – 31 octombrie, intervalul anterior de la 1 noiembrie la 30 aprilie; pentru  sărbătorile din intervalul 1 noiembrie până la 30 aprilie, intervalul anterior de la 1 mai până la 31 octombrie. Dreptul la remuneraţia de sărbătoare este independent de prestarea unei alte activităţi casnice pentru angajator în intervalul semestrial curent.  
Prevederi tranzitorii
Dacă lucrătorul este împiedicat să presteze activitate ca urmare a incapacităţii de muncă dată de boală sau de o măsură de prevenţie medicală sau reabilitare,se aplică prevederile valabile de la 1 ianuarie 1999, dacă acestea nu sunt mai dezavantajoase pentru lucrător.
CAPITOL IV
ASPECTE PRIVIND MEDIEREA FORTEI DE MUNCA
Medierea muncii prin intermediul agenţilor privaţi de mediere (conform Codului Social partea a IIIa).

Medierea pentru desfăşurarea activităţii în străinătate, recrutarea din străinătate.

Ministerul Federal al Muncii si Afacerilor Sociale poate stabili prin ordin, ca medierea pentru o angajare în străinătate să fie realizată pentru anumite profesii şi activităţi doar de către Agenţia Federală a Muncii
Contract de mediere între un agent privat de mediere şi o persoană în căutarea unui loc de muncă.
Contractul prin care mediatorul se angajează să medieze persoanei în căutarea unui loc de muncă un contract de muncă se încheie în formă scrisă şi cuprinde în special taxa de mediere precum şi toate activităţile care sunt necesare pregătirii şi realizării medierii. Taxa de mediere inclusiv T.V.A. nu poate depăşi suma de 2000 Euro, corespunzând valorii cuponului de mediere acordat de Agenţia Federală a Muncii la medierea şomerilor şi va fi achitată numai în cazul în care contractul de muncă se materializează.
Taxe de mediere la medierea formării profesionale.

Pentru prestaţii de mediere a formării profesionale se pot cere şi primi rambursări doar de către angajator în special pentru stabilirea cunoştinţelor persoanei şi consilierea profesională privind medierea formării profesionale.

Nulitatea înţelegerilor.

Sunt nule înţelegerile între un agent privat de mediere şi o persoană în căutarea unui loc de muncă cu privire la plata taxei, dacă nivelul acesteia depăseşte limita maximă  de  2000 Euro , dacă este solicitată sau primită în cazul prestaţiilor pentru mediere sau dacă forma scrisă necesară nu este respectată precum şi în cazul în care mediatorul convine cu persoana care doreşte formarea profesională plata unei taxe, deşi acest lucru nu este permis.

Administrarea datelor.
Datele personale pot fi colectate, prelucrate, transmise altei persoane (instituţii) sau utilizate doar dacă cei implicaţi au fost de acord cu aceasta in sensul legii privind protecţia datelor la nivel federal. Documentele puse la dispoziţie de cei implicaţi se înapoiază direct beneficiarului la încheierea medierii, iar restul documentelor se păstrează pentru o perioadă de trei ani de la încheierea medierii, urmând ca datele personale să se radieze după expirarea termenului necesar de păstrare.

Autorizare legală.
Ministerul Federal al Muncii si Afacerilor Sociale este împuternicit să stabilească prin ordin ca pentru anumite profesii sau grupe profesionale să se stabilească taxe de mediere proporţionale cu salariul.
Colectarea, prelucrarea şi utilizarea datelor de către Agenţia Federală a Muncii.

Agenţia Federală a Muncii poate colecta, prelucra şi utiliza date cu caracter social, în măsura în care acestea sunt necesare îndeplinirii sarcinilor legale.
Prevederi privind amenzile.
Contravenţiile se pot sancţiona conform legilor germane cu amendă de până la 500.000 Euro în funcţie de gravitatea faptelor săvârşite.
Cuponul de mediere.

Lucratorii  care au dreptul la indemnizaţia de şomaj şi care, după o perioadă de şase săptămâni de şomaj în cadrul unui interval de trei luni, nu sunt încă mediaţi sau, care exercită o profesie sau au exercitat ultima dată o profesie susţinută prin măsuri de creare de locuri de muncă ori măsuri de adaptare structurală, au dreptul la un cupon de mediere valabil un interval de trei luni. Cuponul de mediere este în valoare de 2.000 Euro (inclusiv T.V.A.). Taxa de mediere  se plăteşte în sumă de 1.000 Euro după o perioadă de şase săptămâni , iar restul după o perioadă de şase luni de menţinere a relaţiilor de muncă şi se plăteşte direct agentului privat de mediere.

Plata taxei de mediere este exclusă dacă:

· agentul privat de mediere este însărcinat de agenţia pentru muncă cu medierea lucrătorului;

· lucrătorul se angajează la un fost angajator la care a mai lucrat pe o perioadă mai mare de trei luni cu plata contribuţiilor, în ultimii patru ani înaintea înregistrării ca şomer. (excepţie în cazul ocupării pe termen a persoanelor cu handicap grav).

· relaţiile de muncă se încheie pe o perioadă mai mică de trei luni.

· agentul privat de mediere nu demonstrează că medierea muncii este scopul lui de activitate sau nu este implicat în participarea  persoanelor cu handicap grav pe piaţa muncii.
MODEL PLÂNGERE

privind problemele legate de muncă  întâmpinate de lucrătorii români în GERMANIA
CĂTRE, 

Ambasada României din Germania:

Dorotheenstrasse 62 - 66, 10117 Berlin, telefon: + 49 (0)30 212 39 202, fax:  + 49 (0)30 212 39 399
E-mail: office@rumaenische-botschaft.de
Consulatul Românei din Berlin:
Dorotheenstrasse 62 - 66, 10117 Berlin, telefon: + 49 (0)30 212 39 555, fax:  + 49 (0)30 212 39 399
E-mail: konsulat.berlin@rumaenische-botschaft.de
Autoritatea competentă în statul de origine
Agenţia Naţională pentru Ocuparea Forţei de Muncă

Strada Avalanşei , nr.20-22 , sector 4 , Bucuresti , 

email: anofm@anofm.ro
· Direcţia Protecţie drepturi cetăţeni români care lucrează în străinătate, e-mail: dprs@ajofm.anofm.ro

Ministerul Internelor şi Reformei Administrative: Piata Revoluţiei nr.1 A, sect, 1, Bucureşti,  telefon:021.315.86.16, 021.314.10.50, e-mail: petitii@mai.gov.ro
Agenţia Naţionalã Împotriva Traficului de Persoane: Str. Mihai Vodă nr. 6, sector 5, Bucureşti, telefon: 021.311.89.82,  fax: 021.319.01.83,  e-mail: anitp@mai.gov.ro
Inspecţia Muncii

· Str. Matei Voievod nr. 14, sector 2, Bucureşti,  Telefon: 021.302.70.53 http://www.inspectmun.ro
Subsemnatul,
Numele...........................................................................

Prenumele.................................. .................................... ..
domiciliat în........................................... ....................... ...................................................
posesor  al cărţii de identitate seria ...... nr..... .............eliberat de.......................la data............., posesor al  paşaportului seria...... nr..... ......eliberat de.......................la data............................,

 titular al contractului de muncă seria ..............nr........................., obţinut prin intermediul:

· ANOFM / Agenţii teritoriale
· nominal, transmis de angajator

· Agent privat de ocupare, S.C...............................cu sediul...........................................
· detaşare de la firma ................................................
Vă rog să-mi acordaţi sprijin pentru rezolvarea următoarelor aspecte cu care mă confrunt pe teritoriul ...................... în localitatea.....................angajator............................eu aflându-mă în acest moment în locaţia din .................putând să fiu contactat la numărul de telefon.........................

Problema pe care o doresc să o rezolv a apărut la data................şi are legătură cu următoarea situaţie, pe care succint o redau mai jos:

...............................................................................................................................................................................................................................................................................................................................................................................................................................................................................................................................................................................................................................................................................................................................................................
Alte probleme cu care m-am confruntat sunt:


- deşi în contractul semnat se precizeaza că salariul pe care îl voi primi va fi de ............................................. în fapt mi s-a dat.................................................lucru pe care îl dovedesc cu copie după
..................................................................
- deşi contractul de muncă a fost pentru a desfăşura activităţi de ………………………………………................................................. în fapt am fost pus să desfăşor activităţi de .........................................................................................................

- programul de lucru zilnic este între orele……………………..deci efectuez un nr. de
………..ore zilnic pentru care am fost platit cu
…………….

- mi se reţine din salariu suma de……..........................cu titlu de: ..................................................................................................................   

-    se reţin/nu mi se reţin cote de contribuţii de asigurări sociale:

- asigurări de sănătate;

- pensie;

- şomaj;

- accidente de muncă;

- alte contribuţii.


-    se reţine/nu mi se reţine impozit pe salariu

- condiţiile de cazare sunt.................................suportate de ...........................în cuantum de.................................

 - masa este suportată de.........................în cuantum de...................................

- contractul de muncă nu respectă condiţiile stipulate în oferta fermă de muncă

- nu am primit documente care să ateste drepturile mele pe baza contribuţiilor virate

Probleme rezultate în urma unor accidente de muncă:

· un am beneficiat de măsuri de protecţie a muncii, cursuri, instructaj de protecţie şi securitate în muncă, echipament de protecţia muncii

· nu am beneficiat de prestaţii în caz de accident de muncă

· Alte  probleme

………………………………………………………………………………………………………………………………………………………………………………………………………………………………………………………………………

Vă împuternicesc să înaintaţi autorităţilor competente această sesizare.
            În vederea susţinerii celor semnalate ataşez copii după următoarele documente: 
- contract de muncă;

 - C.I./ paşaport;

 - documente prin care se dovedeşte plata salariului de către angajator/documente referitoare la plata contribuţiilor pentru asigurări sociale;

 - alte acte

şi vă rog să mă sprijiniţi în obtinerea drepturilor pe care apreciez că le am:

Data                                            Semnătura                                      
Menţionăm că răspundeţi pentru afirmaţiile nereale şi nefondate, plângerile pentru care nu aveţi dovezi din care să rezulte susţinerile pe care le faceţi, situaţie în care vi se poate solicita plata de daune materiale de către persoanele pe care le acuzaţi în mod real, dar şi de către autorităţile sesizate în mod inutil. 

